Diari Oficial de la Generalitat Valenciana


Sumari del DOGV 9330, del 03-05-2022 (2022/3618)

ORDRE 3/2022, de 22 d'abril, de la Conselleria de Sanitat Universal i Salut Pública, per la qual es desenvolupa el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2022/04/22/3**

### Versions

 06/05/2023 - Actualitat  18/05/2022 - 05/05/2023  Text inicial: 04/05/2022 - 17/05/2022 

### Dades del document

Número de DOGV
:   9330

Data del DOGV
:   03-05-2022

Secció del DOGV
:   I. DISPOSICIONS GENERALS

Número del document
:   2022/3618


Data del document
:   22-04-2022

Organisme emissor
:   Conselleria de Sanitat Universal i Salut Pública

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * organització administrativa
    * reglament administratiu
    * administració regional
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 06.05.2023 -  17.10.2023**

**Ordre 3/2022, de 22 d'abril, de la Conselleria de Sanitat Universal i Salut Pública, per la qual es desenvolupa el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública.******[1]****

 

[**(DOGV núm. 9330 de 03.05.2022)**](https://dogv.gva.es/datos/2022/05/03/pdf/2022_3618.pdf)

 

 

PREÀMBUL

 

El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, assenyala les conselleries de l’Administració del Consell, entre les quals es troba la Conselleria de Sanitat Universal i Salut Pública, amb competències en matèria de sanitat, salut pública, farmàcia, avaluació, investigació, qualitat i atenció al pacient.

Mitjançant el Decret 7/2019, de 20 de juny, del president de la Generalitat, es determinen les secretaries autonòmiques de l’Administració del Consell, i es disposen, com a òrgans superiors dependents de la Conselleria de Sanitat Universal i Salut Pública, les següents secretaries autonòmiques: la Secretaria Autonòmica del Salut Pública i del Sistema Sanitari Públic, i la Secretaria Autonòmica d’Eficiència i Tecnologia Sanitària.

Posteriorment, el Decret 105/2019, de 5 de juliol, del Consell, pel qual s’estableix l’estructura orgànica bàsica de la Presidència i de les conselleries de la Generalitat, ordena en el títol VII, dels articles 94 a 106, l’estructura i competències dels òrgans superiors i directius de la Conselleria de Sanitat Universal i Salut Pública.

Aquest Decret 105/2019 ha sigut modificat pel Decret 168/2020, de 20 d’octubre, del Consell, i pel Decret 184/2020, de 13 de novembre, del Consell. Aquest últim va donar una nova redacció a determinats articles del títol VII del Decret 105/2019 esmentat; en concret, als articles 96, 98, 101, 102, 104, apartat 1 del 105 i 106.

L’article 95 del Decret 105/2019, relatiu a l’organització de la Conselleria de Sanitat Universal i Salut Pública, determina que s’aprovarà el reglament orgànic i funcional de la Conselleria mitjançant decret del Consell, i que amb posterioritat es desenvoluparà el sector administratiu per mitjà de la corresponent ordre de desenvolupament, previ informe favorable de les conselleries competents en matèria d’hisenda i funció pública.

El Consell va aprovar pel Decret 185/2020, de 16 de novembre, el Reglament orgànic i funcional de la Conselleria de Sanitat Universal i Salut Pública (DOGV 8959, 24.11.2020).

Publicat aquest, és procedent el seu desplegament reglamentari a fi de regular el sector administratiu de la Conselleria de Sanitat Universal i Salut Pública, sector que està constituït per totes les unitats dependents directament dels òrgans superiors i del sector directiu.

Per tot això, de conformitat amb el que s’estableix amb els articles 28.e, 37, 65 i 72 de la Llei 5/1983, de 30 de desembre, del Consell, i les competències atribuïdes en l’article 4 del Decret 185/2020, de 16 de novembre, del Consell, d’aprovació del Reglament orgànic i funcional de la Conselleria de Sanitat Universal i Salut Pública,

 

 

ORDENE

 

TÍTOL I  
 Disposicions generals

 

**Article 1. Objecte**

1. L’objecte d’aquesta ordre és regular el sector administratiu de la Conselleria de Sanitat Universal i Salut Pública, en desplegament del Decret 185/2020, de 16 de novembre, del Consell, d’aprovació del Reglament orgànic i funcional de la Conselleria de Sanitat Universal i Salut Pública.

2. El desplegament d’aquest sector administratiu en aquesta disposició s’efectua a escala de subdireccions generals i serveis.

 

**Article 2. Dependència del sector administratiu dels serveis centrals de la Conselleria de Sanitat Universal i Salut Pública**

El sector administratiu dels serveis centrals de la Conselleria de Sanitat Universal i Salut Pública, de conformitat amb el Decret 185/2020, de 16 de novembre, del Consell, es troba sota la dependència dels òrgans superiors i òrgans directius següents:

a) La Secretaria Autonòmica de Salut Pública i del Sistema Sanitari Públic, de la qual depenen:

- la Direcció General d’Assistència Sanitària,

- la Direcció General de Farmàcia i Productes Sanitaris i

- la Direcció General de Salut Pública i Addiccions.

b) La Secretaria Autonòmica d’Eficiència i Tecnologia Sanitària, de la qual depenen:

- la Direcció General d’Alta Tecnologia, Inversions i Infraestructura,

- la Direcció General d’Investigació i Alta Inspecció Sanitària i

- la Direcció General de Planificació, Eficiència Tecnològica i Atenció al Pacient.

c) La Subsecretaria, de la qual depén:

- la Direcció General de Recursos Humans.

 

**Article 3. Dependència del sector administratiu dels serveis territorials de la Conselleria de Sanitat Universal i Salut Pública**

El sector administratiu dels serveis territorials de la Conselleria de Sanitat Universal i Salut Pública, de conformitat amb el Decret 185/2020, de 16 de novembre, del Consell, es troba sota la dependència orgànica de la Subsecretaria i la dependència funcional dels òrgans superiors i òrgans directius d’aquesta en funció de la matèria.

 

 

TÍTOL II  
 Serveis centrals de la Conselleria de Sanitat Universal i Salut Pública

 

CAPÍTOL I  
 Sector administratiu de la Secretaria Autonòmica de Salut Pública i del Sistema Sanitari Públic

 

Secció I  
 Unitats administratives de la Direcció General   
 d’Assistència Sanitària

 

**Article 4. Unitats administratives de la Direcció General d****’Assist****ència Sanit****ària**

La Direcció General d’Assistència Sanitària s’estructura en les unitats administratives següents:

1. Subdirecció General de Planificació i Organització Assistencial, de la qual depenen, al seu torn:

a) Servei de Planificació i Organització de l’Atenció Hospitalària.

b) Servei de Planificació i Organització del Sistema d’Urgències i Emergències Sanitàries.

c) Servei de Gestió Assistencial Pròpia i Externa. ****[2]****

2. Subdirecció General d’Activitat Assistencial Integrada, de la qual depenen, al seu torn:

a) Servei de Planificació i Organització de l’Atenció Primària i Unitats de Suport.

b) Servei d’Integració Assistencial.

c) Servei de Salut Mental.

3. Subdirecció General d’Avaluació de la Gestió Assistencial, de la qual depenen, al seu torn:

a) Servei d’Anàlisi de Sistemes de la Informació Sanitària.

b) Servei d’Avaluació Assistencial.

c) Servei d’Aplicacions Clíniques.

 

**Article 5. Subdirecció General de Planificació i Organització Assistencial**

A la Subdirecció General de Planificació i Organització Assistencial, li correspon planificar, dirigir, controlar, coordinar i supervisar les unitats següents:

1. Servei de Planificació i Organització de l’Atenció Hospitalària, al qual s’assignen les funcions següents:

a) Planificar i organitzar els serveis assistencials hospitalaris.

b) Desenvolupar la cartera de serveis i el catàleg de prestacions dels centres sanitaris d’atenció hospitalària.

c) Planificar i assignar els recursos assistencials en atenció hospitalària, i proposar-ne l’adequació per a la prestació correcta d’una assistència sanitària integral, integrada, eficaç, eficient, segura, oportuna, orientada al pacient, homogènia i adaptada a la normativa vigent.

d) Planificar noves fórmules organitzatives dels centres sanitaris d’atenció hospitalària.

e) Estudiar les necessitats, coordinant grups de treball, i proposar les patologies o grup de patologies i les tècniques, tecnologies i procediments per a les quals és necessari designar unitats de referència, el nombre adequat d’aquestes i la seua localització estratègica, amb un enfocament de planificació de conjunt, així com avaluar el seu funcionament correcte.

f) Potenciar el desenvolupament i implantació de programes sanitaris en atenció hospitalària, així com el seguiment i avaluació d’aquests.

g) Gestionar estratègies i iniciatives per a la implantació de programes de salut en atenció hospitalària.

h) Establir criteris assistencials per a la realització d’activitat assistencial amb mitjans aliens per derivació de pacients a centres i serveis externs a la xarxa assistencial del Sistema Valencià de Salut.

i) Proposar indicadors alineats amb els acords de gestió, el seguiment d’aquests i la seua avaluació, en l’àmbit de l’activitat del servei.

2. Servei de Planificació i Organització del Sistema d’Urgències i Emergències Sanitàries, que exercirà les funcions següents:

a) Planificar i avaluar l’organització dels centres i recursos sanitaris d’urgències, emergències i transport sanitari urgent, i proposar-ne l’adequació per a una atenció sanitària integrada i eficaç en la Comunitat Valenciana.

b) Efectuar el control i avaluació de l’activitat urgent dels centres i dispositius que presten atenció a la urgència i emergència en l’àmbit de la Comunitat Valenciana, i la seua integració amb la resta dels serveis assistencials. Proposar canvis en la classe, el nombre i la ubicació dels recursos de transport sanitari terrestre per a adaptar-se a les necessitats assistencials.

c) Dirigir i coordinar funcionalment els centres d’Informació i Coordinació d’Urgències: definir la cartera de serveis, la plataforma tecnològica, els procediments funcionals i l’avaluació de l’activitat d’aquests.

d) Dissenyar, desenvolupar, coordinar i avaluar els protocols operatius i el sistema d’informació corporativa dels centres d’Informació i Coordinació d’Urgències de la Conselleria de Sanitat Universal i Salut Pública com a agència integrada en l’1·1·2 Comunitat Valenciana i la sala d’Emergències de la Generalitat.

e) Dissenyar, desenvolupar i coordinar funcionalment l’estructura tecnològica i els sistemes d’informació i comunicacions dels recursos sanitaris per a l’atenció sanitària a les urgències, emergències i catàstrofes i la seua avaluació.

f) Dissenyar, coordinar i avaluar els protocols per a la resposta a catàstrofes i emergències de la Conselleria de Sanitat Universal i Salut Pública amb els organismes no sanitaris. Participar en l’elaboració dels plans de Protecció Civil i mantindre actualitzats els plans d’emergències i la seua difusió en l’organització sanitària.

g) Adaptar el Pla sectorial sanitari del Pla territorial d’emergències de la Comunitat Valenciana i mantindre’l permanentment actualitzat.

h) Planificar, avaluar i coordinar el transport sanitari terrestre urgent i programat.

i) Elaborar informes de contingut assistencial corresponents al seu àmbit d’actuació.

j) Proposar indicadors alineats amb els acords de gestió, el seguiment d’aquests i la seua avaluació.

3. Servei de Gestió Assistencial Pròpia i Externa, que exercirà les següents funcions:

a) Gestionar i coordinar l’activitat assistencial amb mitjans propis.

b) Realitzar el seguiment de l’activitat assistencial amb mitjans externs.

c) Impulsar, coordinar i avaluar l’activitat de trasplantaments d’òrgans i teixits del sistema públic i privat de la Comunitat Valenciana.

d) Coordinar i avaluar el centre de transfusió i bancs (teixits, llet materna, etc.) de la Comunitat Valenciana.

e) Aplicar mesures de gestió de l’activitat assistencial encaminades a garantir l’accessibilitat de la població als centres i serveis del sistema valencià de salut.

f) Aplicar mesures de gestió de l’activitat assistencial encaminades a garantir la sostenibilitat del sistema sanitari.

g) Proposar indicadors alineats amb els acords de gestió, el seu seguiment i avaluació, en l’àmbit de l’activitat del servei. ****[3]****

 

**Article 6. Subdirecció General d****’Activitat Assistencial Integrada**

A la Subdirecció General d’Activitat Assistencial Integrada, li correspon planificar, dirigir, controlar, coordinar i supervisar les unitats següents:

1. Servei de Planificació i Organització de l’Atenció Primària i Unitats de Suport, al qual s’assignen les funcions següents:

a) Planificar i organitzar els serveis assistencials d’atenció primària i unitats de suport.

b) Desenvolupar la cartera de serveis i el catàleg de prestacions dels centres sanitaris d’atenció primària i unitats de suport.

c) Planificar noves fórmules organitzatives dels centres sanitaris d’atenció primària.

d) Potenciar el desenvolupament i implantació de programes sanitaris en atenció primària, així com el seguiment i avaluació d’aquests.

e) Gestionar estratègies i iniciatives per a la implantació de programes de salut en atenció primària.

f) Planificar i assignar els recursos assistencials en atenció primària, i proposar-ne l’adequació per a la prestació correcta d’una assistència sanitària integral, integrada, eficaç, eficient, segura, oportuna, orientada al pacient, homogènia i adaptada a la normativa vigent.

g) Planificar i proposar modificacions en el mapa sanitari basades en les necessitats de salut de la població i el seu accés equitatiu als recursos.

h) Proposar indicadors alineats amb els acords de gestió, el seguiment d’aquests i la seua avaluació, en l’àmbit de l’activitat del servei.

2. Servei d’Integració Assistencial, al qual s’assignen les funcions següents:

a) Elaboració d’estratègies, protocols i guies de pràctica clínica orientades als sistemes d’informació assistencial.

b) Desenvolupar estratègies d’integració entre atenció primària i hospitalària.

c) Desenvolupar fórmules per a l’atenció de pacients crònics complexos i pal·liatius i persones cuidadores.

d) Disseny de models integrats d’atenció a la cronicitat entre atenció primària, atenció hospitalària, hospital a domicili (UHD), hospital d’atenció a la cronicitat i llarga estada (HACLE) i els recursos socials i sanitaris.

e) Impulsar la coordinació social i sanitària, en el marc de les estratègies del Sistema Valencià de Salut, per a l’atenció sanitària a les persones majors i als malalts crònics de la Comunitat Valenciana.

f) Coordinar la incorporació d’iniciatives de salut als dispositius i unitats del Consell i altres administracions i institucions.

g) Proposar indicadors alineats amb els acords de gestió, el seguiment d’aquests i la seua avaluació, en l’àmbit de l’activitat del Servei.

3. Servei de Salut Mental, al qual s’assignen les funcions següents:

a) Planificar i avaluar els recursos humans i materials de les unitats, serveis i programes de salut mental i unitats de conductes addictives, i proposar-ne l’adequació per a l’atenció sanitària integrada.

b) Coordinar les actuacions de les unitats, serveis i programes de salut mental i unitats de conductes addictives amb altres serveis o unitats de la Conselleria de Sanitat Universal i Salut Pública, altres departaments del Consell i/o entitats i organismes públics o privats que es consideren oportuns.

c) Efectuar l’anàlisi de l’activitat de les unitats i serveis de salut mental i unitats de conductes addictives.

d) Avaluar i actualitzar els plans i estratègies de salut mental.

e) Preparar i tramitar les subvencions en matèria de salut mental i altres funcions de gestió administrativa en relació amb les unitats de salut mental i conductes addictives.

f) Proposar indicadors alineats amb els acords de gestió, el seguiment d’aquests i la seua avaluació.

 

**Article 7. Subdirecció General d****’Avaluaci****ó de la Gesti****ó Assistencial**

A la Subdirecció General d’Avaluació de la Gestió Assistencial, li correspon planificar, dirigir, controlar, coordinar i supervisar les unitats següents:

1. Servei d’Anàlisi de Sistemes de la Informació Sanitària, al qual s’assignen les funcions següents:

a) Coordinar i unificar les iniciatives d’administració, explotació i anàlisi de dades conjuntament amb el Servei de Salut Digital i Espai de Dades.

b) Garantir la fiabilitat, qualitat i unicitat de la informació assistencial.

c) Administrar l’accés a la informació sanitària, vetlant per la confidencialitat d’aquesta.

d) Establir criteris, estàndards i metodologies per a la gestió de la informació sanitària que garantisquen la seua homogeneïtat.

e) Desenvolupar i coordinar el funcionament dels catàlegs assistencials de la Conselleria de Sanitat Universal i Salut Pública.

f) Coordinar les actuacions de les unitats de documentació clínica i admissió dels departaments.

g) Proposar el desenvolupament, implementació i millora dels sistemes d’informació, així com la gestió de les dades, tant ambulatòries com hospitalàries, dels centres sanitaris de la Comunitat Valenciana, en coordinació amb el Servei de Salut Digital i Espai de Dades.

h) Col·laborar amb el ministeri amb competències en matèria de planificació d’estadística sanitària, proporcionant la informació estadística de dades d’activitat assistencial de la Comunitat Valenciana.

i) Elaborar informes de contingut assistencial corresponents al seu àmbit d’actuació.

j) Elaborar estadístiques d’activitat assistencial.

k) Gestionar la sol·licitud de dades, tractament, explotació i/o lliurament de les dades assistencials ambulatòries i hospitalàries.

l) Coordinar la gestió de dades assistencials i no assistencials incloses en el sistema de gestió de dades de la Conselleria de Sanitat, juntament amb el Servei de Salut Digital i Espai de Dades.

m) Proposar indicadors alineats amb els acords de gestió, el seguiment d’aquests i la seua avaluació.

2. Servei d’Avaluació Assistencial, al qual s’assignen les funcions següents:

a) Avaluació de la demanda assistencial.

b) Avaluació de la dotació de recursos assistencials d’acord amb la càrrega de morbiditat de la població.

c) Elaboració, seguiment i avaluació d’indicadors d’activitat assistencial, integrats dins del quadre d’empresa.

d) Elaboració, seguiment i avaluació d’indicadors del procés assistencial.

e) Elaboració, seguiment i avaluació d’indicadors de resultats en salut.

f) Avaluar les noves fórmules organitzatives dels centres sanitaris.

g) Avaluar la tecnologia digital dirigida a procediments clínics com a suport a les decisions clíniques i de gestió.

3. Servei d’Aplicacions Clíniques, al qual s’assignen les funcions següents:

a) Coordinar funcionalment els sistemes i programes que continguen variables d’ús clínic.

b) Coordinar el personal responsable funcional de les aplicacions clíniques.

c) Analitzar i proposar canvis en el disseny de les aplicacions clíniques per a adaptar-se a la realitat assistencial o a la seua avaluació, i incloure la interoperabilitat semàntica i la lògica en la presa de decisions clíniques.

d) Validar qualsevol canvi en el funcionament de les aplicacions clíniques i la integració entre aquestes de la informació clínica.

e) Establir processos comuns per a l’ús, desenvolupament i adaptació de les aplicacions clíniques.

f) Avaluació de l’ús i grau d’implantació de les aplicacions d’ús clínic.

g) Coordinar la formació en aplicacions clíniques.

h) Dissenyar el pla de comunicació i garantir la difusió de les noves versions i continguts de les aplicacions clíniques mitjançant els consultors d’aplicacions.

 

 

Secció II  
 Unitats administratives de la Direcció General de Farmàcia i Productes Sanitaris

 

**Article 8. Unitats administratives de la Direcció General de Farmàcia i Productes Sanitaris**

La Direcció General de Farmàcia i Productes Sanitaris s’estructura en les unitats administratives següents:

Subdirecció General d’Optimització i Integració Terapèutica, de la qual depenen, al seu torn:

a) Servei d’Ordenació, Control i Vigilància de Productes Farmacèutics.

b) Servei de Prestació Farmacèutica i Dietoterapèutica.

c) Servei de Prestació Ortoprotètica i Complementària.

 

**Article 9. Subdirecció General d****’Optimitzaci****ó i Integraci****ó Terap****èutica**

A la Subdirecció General d’Optimització i Integració Terapèutica, li correspon garantir el desenvolupament, implementació i millora dels sistemes d’informació sanitaris corporatius de prestació i control farmacèutic i d’assistència ortoprotètica, així com tots els sistemes d’informació i base de dades que permeten millorar el procés d’utilització del medicament. Així mateix, li correspon planificar, dirigir, controlar, coordinar i supervisar les unitats següents:

1. Servei d’Ordenació, Control i Vigilància de Productes Farmacèutics, al qual s’assignen les funcions següents:

a) Planificar, coordinar, avaluar i millorar les actuacions de la Xarxa Autonòmica de Vigilància de Productes Farmacèutics, així com del Centre Valencià de Farmacovigilància.

b) Coordinar, avaluar i millorar el sistema operatiu de gestió d’alertes farmacèutiques, desproveïments, subministrament insuficient i comunicació de riscos de medicaments.

c) Gestionar i coordinar l’actuació de la Comissió d’Estudis Postcomercialització de Productes Sanitaris, així com coordinar, gestionar i promoure l’execució correcta de la investigació clínica amb productes sanitaris en la Comunitat Valenciana, i desenvolupar, si és el cas, la regulació normativa en matèria d’investigació clínica amb productes sanitaris.

d) Dur a terme la gestió i coordinació del marc d’activitats, així com el control efectiu en matèria de distribució de medicaments, indústria farmacèutica i cosmètica.

e) Dur a terme la gestió i coordinació del marc d’activitats, així com el control efectiu en matèria d’estupefaents i psicòtrops.

f) Dur a terme la gestió i coordinació del marc d’activitats, així com el control efectiu sobre ordenació de productes sanitaris.

g) Fixar els criteris i procediments d’autorització, classificació i registre dels centres, serveis i establiments farmacèutics, així com dels centres, establiments i serveis l’objecte dels quals siguen els productes sanitaris.

h) Desenvolupar, avaluar i millorar mesures per a l’optimització i ús racional dels productes sanitaris, excloent-ne els productes inclosos en assistència ortoprotètica.

i) Garantir el desenvolupament, implementació i millora del sistema d’informació, control i ordenació de medicaments i productes sanitaris.

j) Dur a terme la gestió i coordinació del marc d’activitats, així com el control efectiu sobre regulació dels medicaments veterinaris.

k) Planificar els recursos farmacèutics i fixar els criteris d’autorització i definició de les condicions de l’exercici de l’activitat professional farmacèutica.

l) Dur a terme la gestió i coordinació del marc d’activitats, així com el control efectiu de l’organització i vigilància dels serveis d’urgències, torns de guàrdia, horaris, vacances i de l’assistència prestada per les oficines de farmàcia i altres serveis i establiments farmacèutics.

2. Servei de Prestació Farmacèutica i Dietoterapèutica, al qual s’assignen les funcions següents:

a) Desenvolupar, avaluar i millorar mesures dirigides a l’optimització i ús racional dels medicaments i productes dietoterapèutics dins del programa d’optimització en integració terapèutica en l’àmbit de la prestació farmacèutica i ortoprotètica.

b) Participar en els comités i estructures previstos en el programa d’optimització i integració terapèutica en l’àmbit de la prestació farmacèutica i ortoprotètica.

c) Desenvolupar i avaluar mesures dirigides al fet que els pacients es beneficien d’una atenció farmacoterapèutica integral que permeta la continuïtat assistencial entre els diferents àmbits de l’assistència sanitària, incloent-hi mesures que permeten incrementar la cartera de serveis en els procediments d’atenció i lliurament dels medicaments dependents de les estructures i serveis farmacèutics dels centres sanitaris del Sistema Públic de Salut.

d) Desenvolupar i millorar totes les activitats i programes específics dirigits al posicionament terapèutic i l’avaluació i informació de medicaments dirigits tant als professionals sanitaris com a la població en general.

e) Gestionar i coordinar funcionalment la prestació farmacèutica i dietoterapèutica del Sistema Valencià de Salut en els seus requeriments pressupostaris, executius, financers i organitzatius, si és el cas, en tots els àmbits assistencials: ambulatori, hospitalari i sociosanitari.

f) Desenvolupament del Programa d’atenció farmacèutica en els centres sociosanitaris dependents de la conselleria competent en matèria d’igualtat i polítiques inclusives.

g) Desenvolupar els requeriments i dur a terme les activitats funcionals requerides pels sistemes d’informació corporatius que gestionen la prestació farmacèutica i dietoterapèutica en la Comunitat Valenciana.

h) Proposar els medicaments i les condicions d’adquisició centralitzada en l’àmbit de la sanitat pública valenciana per mitjà de contractació pública. Avaluar-ne periòdicament l’impacte, així com fomentar les licitacions d’equivalents terapèutics.

i) Efectuar el seguiment i control de la prestació farmacèutica en tots els àmbits assistencials i implementar els sistemes de gestió que permeten obtindre els objectius establits en el Programa d’optimització i integració terapèutica i en el pla de salut vigent.

j) Efectuar el seguiment de les condicions d’adquisició i finançament en el Sistema Nacional de Salut dels medicaments i productes dietoterapèutics utilitzats en els centres sanitaris en l’àmbit del Sistema Sanitari Públic.

k) Efectuar el seguiment i garantir el compliment dels acords i concerts que la Conselleria de Sanitat Universal i Salut Pública estableix amb col·legis professionals i proveïdors en matèria d’execució de la prestació farmacèutica i dietoterapèutica del Sistema Sanitari Públic. Participar en l’elaboració i revisió d’aquests acords i en totes les comissions relacionades que s’establisquen.

l) Gestionar i coordinar els procediments i suports administratius requerits per al desenvolupament correcte de les funcions d’inspecció i de facturació de les receptes mèdiques oficials del Sistema Nacional de Salut dispensades en les oficines de farmàcia.

m) Gestionar i coordinar la comissió d’estudis observacionals de medicaments d’ús humà de la Comunitat Valenciana.

n) Coordinar, gestionar i promoure l’execució correcta de la investigació clínica amb medicaments en la Comunitat Valenciana, i desenvolupar, si és el cas, la regulació normativa en matèria d’investigació clínica amb medicaments.

3. Servei de Prestació Ortoprotètica i Complementària, al qual s’assignen les funcions següents:

a) Desenvolupar, avaluar i millorar mesures i programes dirigits a l’optimització i ús racional dels productes d’assistència ortoprotètica dins del programa d’optimització i integració terapèutica en l’àmbit de la prestació farmacèutica i ortoprotètica.

b) Participar en els comités i estructures previstos en el programa d’optimització i integració terapèutica en l’àmbit de la prestació ortoprotètica. Gestionar i coordinar l’actuació de la comissió reguladora de la prestació ortoprotètica i les subcomissions clíniques que hi ha.

c) Gestionar i coordinar funcionalment la prestació ortoprotètica del Sistema Valencià de Salut en els seus requeriments pressupostaris, executius, financers i organitzatius, si és el cas.

d) Coordinar el desenvolupament, implementació i millora funcional del sistema d’informació corporatiu per a la gestió de la prestació ortoprotètica en la Comunitat Valenciana.

e) Proposar els productes i les condicions d’adquisició centralitzada en l’àmbit de la sanitat pública valenciana per mitjà de contractació pública. Avaluar-ne periòdicament l’impacte, així com fomentar les licitacions de les alternatives de més eficiència.

f) Efectuar el seguiment i control de la prestació ortoprotètica en tots els àmbits assistencials i implementar els sistemes de gestió que permeten obtindre els objectius establits en el Pla de salut i en el Programa d’optimització i integració terapèutica.

g) Elaborar, efectuar el seguiment i garantir el compliment dels acords i concerts amb proveïdors en matèria de material ortoprotètic en l’àmbit del Sistema Valencià de Salut.

h) Gestionar i coordinar els procediments i suports administratius requerits per al desenvolupament correcte de les funcions d’inspecció i de facturació dels productes ortoprotètics inclosos en el finançament públic.

i) Regular les condicions, gestionar i coordinar els acords i les sol·licituds de reintegrament de despeses de l’assistència sanitària, el transport sanitari no concertat i el transport no sanitari, així com les sol·licituds de reintegrament de despeses en concepte de dietes d’estada per assistència sanitària.

j) Col·laborar i impulsar l’actuació de la Comissió d’Estudis de Postcomercialització de Productes Sanitaris, referent a material ortoprotètic.

k) Gestionar l’autorització a les empreses, per als seus serveis de prevenció, de l’assistència medicofarmacèutica dels seus treballadors.

l) Informar sobre les qüestions relatives a convenis internacionals en matèria d’assistència sanitària.

 

 

Secció III  
 Unitats administratives de la Direcció General   
 de Salut Pública i Addiccions

 

**Article 10. Unitats administratives de la Direcció General de Salut Pública i Addiccions******[4]****

La Direcció General de Salut Pública i Addiccions s’estructura en les següents unitats administratives:

1. Servei de Planificació i Avaluació de Polítiques de Salut.

2. Subdirecció General de Promoció de la Salut i Prevenció, de la qual al seu torn depenen:

a) Servei de Programes de Salut.

b) Servei de Programes de Garbellat Poblacional.

c) Servei de Salut Laboral i Seguretat Química.

d) Servei de Prevenció i Atenció de les Addiccions.

3. Subdirecció General d’Epidemiologia i Vigilància de la Salut, de la qual al seu torn depenen:

a) Servei de Vigilància i Control Epidemiològic.

b) Servei d’Estudis Epidemiològics i Vigilància de Malalties No Transmitibles.

4. Subdirecció General de Seguretat Alimentària, Laboratoris de Salut Pública i Sanitat Ambiental, de la qual al seu torn depenen:

a) Servei de Planificació i Anàlisi Alimentària.

b) Servei de Gestió del Risc Alimentari.

c) Servei de Laboratoris de Salut Pública.

 

**Article 11. Servei de Planificació i Avaluació de Polítiques de Salut**

Al Servei de Planificació i Avaluació de Polítiques de Salut, directament dependent de la persona titular de la direcció general, se li assignen les funcions següents:

a) Dirigir i coordinar el disseny, seguiment i avaluació del Pla de salut de la Comunitat Valenciana.

b) Desenvolupar, analitzar i avaluar les estratègies, projectes i programes que es desprenguen del Pla de salut, col·laborant amb altres òrgans de la Conselleria, amb la resta dels departaments de la Generalitat i amb altres agents rellevants.

c) Dissenyar, desenvolupar i analitzar les enquestes per a mesurar la salut, la qualitat de vida, el benestar i les desigualtats en salut de la població.

d) Col·laborar en el disseny, gestió, anàlisi i avaluació de les estratègies i programes per a tindre en compte la salut en totes les polítiques de les administracions públiques.

e) Assistir tècnicament i administrativament el Consell de Salut de la Comunitat Valenciana i els consells de salut dels diferents departaments de salut.

 

**Article 12. Subdirecció General de Promoció de la Salut i Prevenció******[5]****

A la Subdirecció General de Promoció de la Salut i Prevenció li correspon planificar, dirigir, controlar, coordinar i supervisar les següents unitats:

1. Servei de Programes de Salut, al qual se li assignen les següents funcions:

a) Dissenyar, gestionar, analitzar i avaluar el desenvolupament integral dels programes de promoció de la salut i prevenció de la malaltia dirigits al foment de la salut individual i col·lectiva en totes les etapes de la vida: programes de salut infantil i de l’adolescència, programes de salut per a altres etapes de la vida, programa de salut reproductiva, programes de detecció i prevenció de la violència contra les dones des de l’àmbit sanitari.

b) Dissenyar, gestionar, analitzar i avaluar els plans i programes de vacunació.

c) Dissenyar, gestionar, analitzar i avaluar programes de salut dirigits a la promoció de la salut sexual i la prevenció de l’expansió de les malalties de transmissió sexual. Foment d’accions coordinades entre en les unitats de salut sexual i reproductiva i les unitats de prevenció de la sida i infeccions de transmissió sexual (UPS i ITS) per a la promoció, prevenció i atenció a les malalties de transmissió sexual.

d) Proposar la inclusió en la cartera de serveis de programes de promoció de la salut i prevenció dirigits a reduir la incidència i la prevalença d’unes certes malalties, lesions, i discapacitats en la població i atenuar o eliminar en la mesura que siga possible les seues conseqüències negatives.

e) Impulsar accions i cerca de sinergies necessàries en matèria de formació, investigació i difusió dels programes gestionats pel servei.

f) Dissenyar, gestionar i avaluar els sistemes d’informació relacionats amb les seues funcions.

g) Dissenyar, gestionar, analitzar i avaluar plans i programes intersectorials de salut dirigits a millorar l’estat de salut de la població dels diferents entorns educatius: escoles promotores de la salut, universitats saludables i educació de persones adultes i majors.

h) Formular, impulsar, coordinar, desenvolupar i avaluar l’acció comunitària per a la salut local a través de les xarxes intersectorials dels municipis.

i) Analitzar l’impacte dels determinants socials i eixos de desigualtat en els programes de promoció de la salut i establir accions en relació amb les funcions i àmbits del servei

j) Participar en la coordinació amb altres departaments i institucions per al desenvolupament, implantació i avaluació dels programes de promoció de la salut i prevenció en totes les etapes de la vida.

2. Servei de Programes de Garbellat Poblacional, al qual se li assigna les següents funcions:

a) Dissenyar, gestionar, analitzar i avaluar programes de base poblacional per a la detecció precoç del càncer, malalties neonatals i altres malalties o problemes de salut l’eficàcia i l’eficiència de la qual estiga demostrada sobre la base del coneixement científic disponible i amb garantia de cobertura àmplia sobre el col·lectiu destinatari.

b) Proposar la inclusió en la cartera de serveis de garbellats poblacionals dirigits a la detecció precoç o garbellat de la malaltia, l’eficàcia i l’eficiència de la qual estiga demostrada i amb garantia de cobertura àmplia sobre el col·lectiu destinatari, en coordinació amb els serveis d’assistència sanitària.

c) Analitzar l’impacte dels determinants socials i eixos de desigualtat en els programes de base poblacional i establir accions en relació amb les funcions i àmbit del servei.

d) Dissenyar, gestionar, i avaluar programes de comunicació als i les professionals i a la ciutadania relacionades amb les seues funcions.

e) Dissenyar i mantindre els sistemes d’informació dels programes de garbellat poblacional i col·laborar en la comunicació i integració amb altres sistemes d’informació de la Conselleria de Sanitat Universal i Salut Pública relacionats amb les malalties susceptibles de prevenció a través del diagnòstic precoç.

f) Proposar i establir la coordinació amb els serveis d’assistència sanitària en relació als programes poblacionals de detecció precoç inclosos en la cartera de serveis de la Conselleria, i col·laborar en la proposta d’indicadors alineats amb els acords de gestió, el seu seguiment i avaluació, en l’àmbit de l’activitat del servei.

g) Impulsar accions i cerca de sinergies necessàries en matèria de formació, d’investigació i disseny, manteniment i integració dels sistemes d’informació relacionats amb les seues funcions.

3. Servei de Salut Laboral i Seguretat Química, al qual se li assigna les següents funcions:

a) Proposar la cartera de serveis i els programes de promoció de la salut i prevenció aplicables a l’entorn laboral en coordinació amb les activitats de l’administració laboral i amb la participació activa dels agents i serveis de l’administració pública, assistencials i comunitaris rellevants.

b) Dissenyar, gestionar, analitzar i avaluar plans i programes per a la vigilància i control dels problemes de salut i malalties relacionats amb el treball, especialment de les malalties professionals.

c) Dissenyar, gestionar, analitzar i avaluar plans i programes per a la vigilància de la salut postocupacional.

d) Dissenyar, gestionar, analitzar i avaluar plans i programes per a fomentar la salut de les persones que treballen i les bones pràctiques en matèria de salut laboral.

e) Desenvolupar, gestionar i avaluar les competències de l’administració sanitària en matèria de prevenció de riscos laborals, entitats col·laboradores de la Seguretat Social i productes químics i biocides.

f) Impulsar les accions i cerca de sinergies necessàries en matèria d’investigació per a la prevenció i promoció de la salut en l’entorn laboral.

g) Col·laborar en el manteniment dels sistemes d’informació de la Comunitat Valenciana relacionats amb la prevenció i promoció de la salut en l’entorn laboral.

4. Servei de Prevenció i Atenció de les Addiccions, al qual se li assignen les següents funcions:

a) Coordinació de les unitats, serveis i programes de prevenció i atenció a les drogodependències i altres trastorns addictius.

b) Preparació i tramitació dels convenis, concerts i subvencions en matèria de drogodependències i altres trastorns addictius.

c) Tramitació dels expedients d’autorització i registre dels centres i serveis d’atenció i prevenció de drogodependències i altres trastorns addictius.

d) Tramitació dels expedients sancionadors en matèria de drogodependències i altres trastorns addictius.

e) Les altres funcions de gestió administrativa en relació amb les unitats, serveis i programes d’atenció i prevenció de drogodependències i altres trastorns addictius.

f) Disseny, anàlisi i avaluació dels indicadors d’admissió a tractament, urgències i mortalitat en l’àmbit de les drogodependències i altres trastorns addictius.

g) Tramitació dels expedients d’acreditació de programes de prevenció de les addiccions.

h) Gestió, anàlisi i explotació dels sistemes d’informació en l’àmbit de les drogodependències i altres trastorns addictius.

 

**Article 13. Subdirecció General d****’Epidemiologia i Vigil****ància de la Salut**

A la Subdirecció General d’Epidemiologia i Vigilància de la Salut li correspon planificar, dirigir, controlar, coordinar i supervisar les següents unitats:

1. Servei de Vigilància i Control Epidemiològic, al qual s’assignen les funcions següents:

a) Dissenyar, desenvolupar, gestionar, analitzar i avaluar la vigilància epidemiològica de les malalties transmissibles mitjançant el sistema de notificació de malalties.

b) Dissenyar, desenvolupar, gestionar analitzar i avaluar la vigilància epidemiològica de les infeccions relacionades amb l’assistència sanitària.

c) Dissenyar, desenvolupar, gestionar, analitzar i avaluar la Xarxa de Vigilància Microbiològica de la Comunitat Valenciana (REDMIVa).

d) Gestionar, controlar, coordinar i avaluar la investigació i les actuacions davant de brots epidèmics i malalties emergents mitjançant el sistema d’alerta precoç i resposta.

e) Gestionar el sistema d’alerta precoç i resposta de la Comunitat Valenciana i la seua coordinació amb altres xarxes nacionals o de comunitats autònomes.

f) Dissenyar, desenvolupar, gestionar i avaluar els programes específics de prevenció i control de malalties transmissibles.

g) Difondre la informació procedent de la vigilància epidemiològica a tots els sectors de la Xarxa Valenciana de Vigilància en Salut Pública.

h) Impulsar les accions i cerca de sinergies necessàries per a la investigació en matèria de vigilància i control epidemiològic.

2. Servei d’Estudis Epidemiològics i Vigilància de Malalties no Transmissibles, al qual s’assignen les funcions següents:

a) Dissenyar, desenvolupar, gestionar i analitzar el Sistema d’Informació en Salut Pública que permeta conéixer i actuar sobre l’estat de salut de la població, les desigualtats en salut i els seus determinants, així com gestionar la difusió d’aquesta informació a tots els sectors del sistema sanitari i agents rellevants.

b) Efectuar l’anàlisi epidemiològica sistemàtica de l’estat de salut.

c) Efectuar els estudis epidemiològics específics per a un millor coneixement de la situació de salut de la Comunitat Valenciana.

d) Dissenyar, desenvolupar, gestionar i avaluar el Sistema d’Informació de Càncer, la Xarxa Sentinella Sanitària, el Registre d’interrupcions voluntàries de l’embaràs, el Registre de malalts renals i altres sistemes d’informació d’interés en salut pública.

e) Efectuar l’estudi i anàlisi epidemiològica de la mortalitat i les seues causes.

f) Elaborar les estadístiques sanitàries derivades de la informació epidemiològica.

g) Impulsar les accions i cerca de sinergies necessàries per a la investigació epidemiològica i en matèria d’estadístiques sanitàries.

 

**Article 14. Subdirecció General de Seguretat Alimentària, Laboratoris de Salut Pública i Sanitat Ambiental**

A la Subdirecció General de Seguretat Alimentària, Laboratoris de Salut Pública i Sanitat Ambiental, li correspon planificar, normalitzar, ordenar i avaluar les actuacions de vigilància sanitària d’aigua de consum humà, instal·lacions amb probabilitat de generar proliferació i dispersió de legionel·la, piscines, vectors de rellevància en salut pública i altres riscos ambientals, així com coordinar i controlar les funcions dels forns crematoris i la policia sanitària mortuòria.

Així mateix, li correspon planificar, dirigir, controlar, coordinar i supervisar les unitats següents:

1. Servei de Planificació i Anàlisi Alimentària, al qual s’assignen les funcions següents:

a) Elaborar, actualitzar i avaluar el Pla de seguretat alimentària.

b) Planificar l’organització dels controls oficials d’aliments i establiments alimentaris.

c) Avaluar els resultats de les actuacions del control oficial.

d) Gestionar el Sistema d’Informació de Seguretat Alimentària.

e) Gestionar el Sistema de Gestió de la Qualitat Alimentària.

f) Verificar si els controls oficials s’apliquen de manera efectiva i si són adequats per a aconseguir els objectius de la legislació pertinent.

g) Analitzar les necessitats de formació dels professionals i organitzar els plans docents en aquesta matèria.

h) Impulsar les accions i la cerca de sinergies necessàries en matèria d’investigació per a la planificació i l’anàlisi alimentàries, analitzar les necessitats de formació dels professionals i organitzar els plans docents en aquesta matèria; tot això, sense perjudici de les competències atribuïdes a l’Escola Valenciana d’Estudis de la Salut.

i) Col·laborar en el manteniment dels sistemes d’informació de la Comunitat Valenciana relacionats amb la planificació i l’anàlisi alimentàries.

2. Servei de Gestió del Risc Alimentari, al qual s’assignen les funcions següents:

a) Dur a terme la vigilància i el control sanitaris de la producció, la transformació, la distribució i la venda d’aliments i productes relacionats directament o indirectament amb els aliments, incloent-hi el seguiment i la correcció dels incompliments de la legislació alimentària.

b) Participar en l’elaboració dels programes de control oficial d’aliments, gestionar-los i avaluar-los.

c) Tramitar l’autorització sanitària per al funcionament dels establiments alimentaris que elaboren, envasen i emmagatzemen productes d’origen animal.

d) Tramitar els expedients per a la inscripció en el Registre general sanitari d’empreses alimentàries i aliments, i en el Registre sanitari d’establiments alimentaris menors.

e) Avaluar la idoneïtat de la informació continguda en l’etiquetatge de complements alimentaris i productes alimentaris destinats a una alimentació especial, i informar-ne l’Agència Espanyola de Consum, Seguretat Alimentària i Nutrició.

f) Verificar l’adequació de la informació facilitada al consumidor dels productes alimentaris.

g) Gestionar les alertes alimentàries, els expedients d’informació i altres en el context del Sistema Coordinat d’Intercanvi Ràpid d’Informació.

h) Dur a terme els controls necessaris que es requereixen per a exportar a països tercers.

i) Dur a terme el control de carns fresques en escorxadors i del benestar animal durant les operacions de descàrrega, estabulació i atordiment.

j) Avaluar la conformitat de les guies de sistemes basats en anàlisis de perills i control de punts crítics.

k) Elaborar instruccions documentades per a desenvolupar els programes de control oficial d’aliments.

l) Impulsar les accions i la cerca de sinergies necessàries en matèria d’investigació per a la gestió del risc alimentari.

m) Col·laborar en el manteniment dels sistemes d’informació de la Comunitat Valenciana relacionats amb la gestió del risc alimentari.

3. Servei de Laboratoris de Salut Pública

a) Dirigir, gestionar, establir i impulsar el seu àmbit d’actuació i avaluar els laboratoris de salut pública de la Comunitat Valenciana.

b) Impulsar el desenvolupament de noves metodologies analítiques en el camp dels laboratoris de salut pública, especialment la seqüenciació genòmica.

c) Dirigir, gestionar i avaluar els laboratoris de salut pública de la Comunitat Valenciana i coordinar l’activitat analítica amb altres laboratoris de la Comunitat, nacionals i internacionals.

 

 

CAPÍTOL II  
 Secretaria Autonòmica d’Eficiència i Tecnologia Sanitària

 

Secció I  
 Unitat administrativa de la Secretaria Autonòmica   
 d’Eficiència i Tecnologia Sanitària

 

**Article 15. Unitat administrativa de la Secretaria Autonòmica d’Eficiència i Tecnologia Sanitària******[6]****

Dependent directament de la Secretaria Autonòmica d’Eficiència i Tecnologia Sanitària, s’adscriu el Servei d’Assessorament i Coordinació de Projectes Europeus, al qual se li assigna les següents funcions, sense perjudici de les competències atribuïdes en aquesta matèria a la direcció general amb competències en Fons Europeus:

a) La coordinació de les diferents actuacions en les unitats de la Conselleria que participen en projectes finançats amb fons europeus, així com conéixer i estudiar les diferents fonts de finançament extern, en particular dels programes de finançament europeu, i la seua difusió als diferents departaments de la Conselleria.

b) Establir, coordinar i avaluar un marc global que permeta el seguiment de l’execució dels projectes europeus.

c) Promoure, impulsar, coordinar i avaluar les diferents possibilitats encaminades al foment de la participació en convocatòries europees.

 

 

Secció II  
 Unitats administratives de la Direcció General   
 d’Alta Tecnologia, Inversions i Infraestructura

 

**Article 16. Unitats administratives de la Direcció General d****’Alta Tecnologia, Inversions i Infraestructura**

La Direcció General d’Alta Tecnologia, Inversions i Infraestructura s’estructura en les unitats administratives següents:

Subdirecció General d’Alta Tecnologia, Inversions i Infraestructura, de la qual depenen, al seu torn:

a) Servei d’Infraestructures i Inversions.

b) Servei de Manteniment, Subministraments i Alta Tecnologia. ****[7]****

 

**Article 17. Subdirecció General d****’Alta Tecnologia, Inversions i Infraestructura**

A la Subdirecció General d’Alta Tecnologia, Inversions i Infraestructura, li correspon planificar, dirigir, controlar, coordinar i supervisar les unitats següents:

1. Servei d’Infraestructures i Inversions, al qual s’assignen les funcions següents:

a) Tramitar els expedients de cessió de terrenys i immobles i, en general, la gestió patrimonial dels immobles adscrits al departament.

b) Estudiar, proposar, col·laborar amb la unitat administrativa competent en matèria de contractació, realitzar el seguiment i controlar els expedients de contractació d’obres i les seues assistències tècniques, instal·lacions i equipaments en matèria d’infraestructures. ****[8]****

c) Redactar i supervisar, si és el cas, els projectes tècnics d’execució d’obres i instal·lacions.

d) Efectuar el seguiment i el control de les diferents fases d’execució de les obres contractades.

e) Efectuar la programació, seguiment i control de les obres i inversions gestionades per la Conselleria de Sanitat Universal i Salut Pública.

f) Tramitació i seguiment de les inversions el finançament de les quals procedisca de transferències de capital.

g) Informar el planejament urbanístic municipal en les qüestions que afecten les previsions de sòl estacional sanitari o les infraestructures sanitàries que hi ha.

h) Informar els projectes tècnics de centres o establiments sanitaris subjectes a acreditació i autorització.

2. Servei de Manteniment, Subministraments i Alta Tecnologia, al qual se li assigna les següents funcions: ****[9]****

a) Gestió i coordinació del manteniment de les infraestructures i equipaments dels Departaments de Salut de la Conselleria, així com la gestió, coordinació i control dels serveis centrals de la Conselleria.

b) Dissenyar i executar mesures i plans d’optimització de l’eficiència energètica dels centres i departaments de salut.

c) Impulsar nous procediments, modalitats i tècniques de prestació de serveis generals dels departaments de salut, per a harmonitzar les prestacions en tots els centres i millorar els procediments i els seus resultats.

d) Dissenyar i executar mesures per al control de la qualitat i disponibilitat dels serveis generals dels departaments de salut.

e) Harmonitzar criteris i procediments en els diferents centres i departaments per a aconseguir els mateixos estàndards de qualitat en la prestació dels serveis generals.

f) Elaborar propostes d’adquisició, reposició, substitució o renovació d’alta tecnologia, en coordinació amb la Direcció General d’Assistència Sanitària, per als departaments de salut.

g) Gestionar i coordinar l’elaboració d’inventaris en les instal·lacions dels departaments o centres de salut.

 

 

Secció III  
 Unitats administratives de la Direcció General   
 d’Investigació i Alta Inspecció Sanitària

 

**Article 18. Unitats administratives de la Direcció General d****’Investigaci****ó i Alta Inspecci****ó Sanit****ària**

La Direcció General d’Investigació i Inspecció Sanitària s’estructura en les unitats administratives següents:

1. Servei d’Investigació Sanitària i Innovació en Salut.

2. Subdirecció General d’Inspecció Sanitària, de la qual depenen, al seu torn, les unitats següents:

a) Servei d’Inspecció de Serveis Sanitaris.

b) Servei d’Inspecció Sanitària de Serveis Públics en Règim de Concessió.

c) Servei d’Inspecció Sanitària de Centres i Serveis Sanitaris.

d) Servei d’Acreditació, Autorització i Registre de Centres, Serveis i Establiments Sanitaris.

 

**Article 19. Servei d****’Investigaci****ó Sanit****ària i Innovaci****ó en Salut**

Al Servei d’Investigació Sanitària i Innovació en Salut, directament dependent de la persona titular de la direcció general, se li assignen les funcions següents:

a) Establir, gestionar, coordinar i avaluar un marc global que permeta el desenvolupament de la investigació en l’àmbit sanitari.

b) Promoure i facilitar el desenvolupament de la investigació orientada a la fonamentació científica en la presa de decisions en matèria de salut, amb especial atenció a la seua rellevància, qualitat i aplicació de resultats a la pràctica clínica, així com promoure la innovació en l’àmbit de la salut i fomentar la participació en projectes innovadors que permeten el desenvolupament en el Sistema Valencià de Salut de solucions avançades i eficients.

c) Organitzar, gestionar, coordinar i avaluar les diferents activitats encaminades a l’impuls i foment de la investigació sanitària i de la innovació en l’àmbit de la salut.

d) La coordinació dels centres i estructures de gestió d’investigació vinculades a l’àmbit sanitari públic de la Comunitat Valenciana, a excepció de les funcions atribuïdes al Servei de Concessions i Prestacions Externes.

e) L’impuls, la coordinació i seguiment d’iniciatives de col·laboració publicoprivades en matèria d’investigació sanitària i biomèdica i de plataformes cientificotecnològiques que promoguen el desenvolupament i la innovació en el camp de la salut.

f) Participar amb altres òrgans i institucions de l’àmbit de la Conselleria en el seguiment i desenvolupament dels plans i projectes d’investigació, desenvolupament i innovació sanitària.

g) Afavorir la col·laboració amb tots els centres i institucions que desenvolupen funcions i activitats d’investigació en l’àmbit de la salut en la Comunitat Valenciana.

h) Reconéixer l’interés sanitari per a actes de caràcter científic que tinguen lloc en la Comunitat Valenciana.

 

**Article 20. Subdirecció General d****’Inspecci****ó Sanit****ària**

A la Subdirecció General d’Inspecció Sanitària, li correspon planificar, dirigir, controlar, coordinar i controlar les unitats següents:

1. Servei d’Inspecció de Serveis Sanitaris, al qual s’assignen les funcions següents:

a) Inspecció de les prestacions de la cartera de serveis del Sistema Valencià de Salut, així com inspecció en matèria d’activitats de formació, investigació i tutela dels drets i deures de la ciutadania. Participar en les comissions de docència i en les auditories als centres acreditats per a la docència.

b) Inspecció en matèria de prestacions del Sistema de Seguretat Social: gestió de la incapacitat temporal i dels acords i convenis amb l’Institut Nacional de la Seguretat Social i entitats col·laboradores.

c) Inspecció de serveis sanitaris en matèria de responsabilitat sanitària i administrativa: expedients de responsabilitat patrimonial, disciplinaris i valoració del dany corporal.

d) Inspecció de la prestació farmacèutica i productes sanitaris. Visat d’Inspecció.

e) Inspecció de serveis sanitaris en matèria de sistema d’informació.

f) Gestió i control de les sol·licituds d’accés a serveis i prestacions sanitàries en el territori d’un altre estat membre de la Unió Europea que es duguen a terme en el marc de la normativa que regula l’assistència sanitària transfronterera i dels reglaments comunitaris sobre coordinació dels sistemes de seguretat social.

g) Així com qualsevol altra que li encomane la normativa vigent o les que siguen ordenades per l’òrgan competent.

h) Inspeccionar i avaluar les activitats d’investigació, que es realitzen en el sistema sanitari, en tot el relacionat amb el compliment de la legislació vigent i el respecte dels drets dels subjectes de la investigació. ****[10]****

2. Servei d’Inspecció Sanitària de Serveis Públics en Règim de Concessió, al qual s’assignen les funcions següents:

a) Inspecció de l’assistència sanitària en els departaments en règim de concessió.

b) Inspecció de l’assistència sanitària de les prestacions de la cartera de serveis no assumides pels departaments en règim de concessió.

c) Inspecció de les condicions sanitàries dels centres i equipament sanitari dels serveis en els departaments en règim de concessió.

d) Verificació, seguiment i inspecció del compliment de les clàusules d’explotació.

e) Avaluació dels mecanismes i resultats de control de qualitat dels serveis de la concessió.

f) Avaluació dels indicadors i dades d’activitat assistencials, de resultats i econòmics.

g) Coordinació i seguiment de l’activitat de les unitats de gestió del Comissionat; les quals, sota la direcció del Comissionat, s’encarregaran d’aplicar les funcions que aquest té atribuïdes, entre les quals estan les de vetlar per la correcta aplicació de les clàusules de la concessió i garantir els drets dels usuaris del departament.

3. Servei d’Inspecció Sanitària de Centres i Serveis Sanitaris, al qual s’assignen les funcions següents:

a) Inspecció en els procediments d’autorització sanitària de funcionament de centres i serveis sanitaris que se li atribuïsquen en els procediments d’autorització.

b) Inspecció de serveis i unitats assistencials en centres públics gestionats per la Conselleria de Sanitat Universal i Salut Pública.

c) Inspecció de l’assistència sanitària en centres i serveis concertats.

d) Inspecció de situacions excepcionals que afecten l’assistència sanitària en centres i serveis sanitaris.

e) Inspecció del compliment de requisits per a l’elaboració de concerts o convenis de col·laboració en el desenvolupament de la docència universitària.

f) Inspecció programada de l’assistència en centres i serveis sanitaris privats.

g) Inspecció de centres i serveis de transfusió.

h) Inspecció d’establiments de teixits i cèl·lules.

i) Inspecció de l’assistència sanitària en els centres que participen en el Pla d’eliminació de llistes d’espera.

4. Servei d’Acreditació, Autorització i Registre de Centres, Serveis i Establiments Sanitaris, al qual s’assignen les funcions següents:

a) Establir els requisits i el procediment per a l’autorització sanitària dels centres i serveis sanitaris.

b) Gestionar el Registre autonòmic de centres, serveis i establiments sanitaris.

c) Gestionar el Registre Autonòmic d’Unitats de Referència del Sistema Sanitari Públic de la Comunitat Valenciana. ****[11]****

d) Autoritzar la creació de biobancs en la Comunitat Valenciana.

e) Gestionar el Registre autonòmic de biobancs de la Comunitat Valenciana.

f) Autoritzar els centres amb activitat d’extracció i trasplantament d’òrgans, teixits i cèl·lules.

g) Certificar el compliment dels requisits de les institucions sanitàries per a l’elaboració de concerts i convenis en el desenvolupament de la docència universitària.

h) Col·laborar amb altres organismes amb competències en matèria de registre de biobancs i de centres, serveis i establiments sanitaris.

i) Coordinar les unitats territorials amb competència en matèria d’acreditació i autorització de centres i serveis sanitaris.

j) Coordinar i controlar els temes relatius a la publicitat sanitària dels centres, serveis i establiments sanitaris acreditats i autoritzats.

 

 

Secció IV   
 Unitats administratives de la Direcció General de Planificació,   
 Eficiència Tecnològica i Atenció al Pacient

 

**Article 21. Unitats administratives de la Direcció General de Planificació, Eficiència Tecnològica i Atenció al Pacient**

La Direcció General de Planificació, Eficiència Tecnològica i Atenció al Pacient s’estructura en les unitats administratives següents:

1. Subdirecció General de Planificació, Qualitat i Atenció al Pacient, de la qual depenen, al seu torn:

a) Servei d’Assegurament Sanitari i Sistema d’Informació Poblacional.

b) Servei d’Avaluació de la Qualitat Assistencial i Eficiència Tecnològica.

c) Servei d’Atenció i Comunicació amb el Pacient.

d) Servei de Garantia d’Accessibilitat i Gestió de Temps d’Espera.

2. Subdirecció General de Sistemes d’Informació per a la Salut, de la qual depenen, al seu torn:

a) Servei d’Infraestructures de Tecnologies de la Informació i la Comunicació.

b) Servei de Gestió de Projectes de Tecnologies de la Informació i la Comunicació.

c) Servei de Salut Digital i Espai de Dades.

 

**Article 22. Subdirecció General de Planificació, Qualitat i Atenció al Pacient**

A la Subdirecció General de Planificació, Qualitat i Atenció al Pacient, li correspon planificar, dirigir, controlar, coordinar i controlar les unitats següents:

1. Servei d’Assegurament Sanitari i Sistema d’Informació Poblacional, al qual s’assignen les funcions següents:

a) Gestionar el Sistema d’Informació Poblacional (SIP) de la conselleria amb competències en matèria de sanitat, i proposar millores funcionals en aquest.

b) Proposar evolucions de la integració del SIP amb els sistemes d’informació corporatius de la conselleria amb competències en matèria de sanitat, així com amb altres sistemes corporatius de la Generalitat o d’altres administracions.

c) Coordinar i impulsar el desenvolupament del model d’assegurament sanitari públic de la Comunitat Valenciana i l’aplicació de la normativa d’assegurament del Sistema Nacional de Salut. Garantir l’accés reglat i universal al Sistema Sanitari Públic de la Comunitat Valenciana.

d) Definir i coordinar les unitats i els procediments administratius i tècnics relacionats amb el reconeixement i l’acreditació del dret a les prestacions sanitàries individuals de cada ciutadà.

e) Fer efectiu el reconeixement i acreditació (segons modalitats específiques) del dret a l’assistència sanitària en el SIP de tota la població protegida pròpia de la CV i de qualsevol altre usuari desplaçat o resident que sol·licite qualsevol assistència sanitària en l’àmbit de la sanitat pública.

f) Coordinació dels mecanismes de distribució, control i renovació de targetes sanitàries SIP/SNS, així com altres documents temporals de reconeixement o d’inclusió i assignació de números SIP a la població.

g) Manteniment i actualització permanent del mapa sanitari de la Comunitat Valenciana integrat en el SIP i en el conjunt de sistemes d’informació corporatius de la conselleria amb competències en matèria de sanitat, en coordinació amb les unitats competents en la planificació de l’assistència sanitària i explotant el sistema de dades espacials IDESAN.

h) Coordinació i gestió dels procediments de registre en SIP de la direcció efectiva, assignació inicial de recursos assistencials segons mapa sanitari, reorganització massiva de contingents mèdics i gestió dels canvis d’assignació que es produïsquen en fer efectiu el dret de lliure elecció en Atenció Primària i en Especialitzada.

i) Mantindre el sistema d’informes i indicadors relacionats amb l’assegurament sanitari públic, el reconeixement sociodemogràfic de determinants de la salut, el control de població per capita assignada a cada departament de salut, els sistemes de compensació econòmica i la facturació.

j) Proposar indicadors alineats amb els acords de gestió, el seguiment d’aquests i la seua avaluació, en l’àmbit de l’activitat del servei.

2. Servei d’Avaluació de la Qualitat Assistencial i Eficiència Tecnològica, al qual s’assignen les funcions següents:

a) Establir estratègies per a l’avaluació contínua de la qualitat assistencial i seguretat del pacient.

b) Promoure la millora contínua de la qualitat assistencial i seguretat del pacient en els centres i serveis assistencials dels departaments de salut.

c) Potenciar les certificacions de qualitat de centres i serveis sanitaris atorgades per entitats competents per a fer-ho.

d) Establir criteris de qualitat per a la designació de les unitats de referència del Sistema Valencià de Salut.

e) Gestionar el Registre autonòmic de certificació en qualitat i seguretat de centres i serveis sanitaris.

f) Promoure la cultura de bones pràctiques i impulsar la cultura de bioètica dins de l’organització, coordinant les actuacions del Comité de Bioètica de la Comunitat Valenciana i dels comités de bioètica assistencials dels departaments de salut.

g) Garantir el dret a la informació i el consentiment de pacients mitjançant l’actualització i difusió dels documents de consentiment informat segons el procediment establit.

h) Promoure la formació en matèria de qualitat i seguretat del pacient entre els professionals sanitaris dels departaments de salut.

i) Proposar plans de formació en matèria de capacitació digital i tecnologia sanitària en coordinació amb la Direcció General de Recursos Humans.

j) Analitzar les tecnologies sanitàries emergents, en coordinació amb la Direcció General d’Assistència Sanitària, per a validar el potencial de les noves tecnologies.

k) Identificar i planificar l’adquisició o renovació de tecnologies sanitàries emergents que tinguen el potencial de crear valor i garantisquen la integració amb la resta dels sistemes, en coordinació amb la Direcció General d’Assistència Sanitària.

l) Identificar i informar sobre les tecnologies i procediments nous i establits en l’àmbit de la salut que necessiten avaluació.

m) Identificar l’impacte en l’àmbit de la salut, ètic i social, determinat per l’ús de diferents tecnologies i procediments.

n) Participar en les estructures i xarxes d’avaluació de tecnologies que hi haja a escala nacional i en altres territoris.

o) Coordinar les funcions del comité tècnic d’avaluació de tecnologia sanitària.

3. Servei d’Atenció i Comunicació amb el Pacient, al qual s’assignen les funcions següents:

a) Potenciar la relació i col·laboració amb les associacions de pacients, de la ciutadania, del voluntariat i altres associacions i entitats, així com gestionar qualsevol actuació en relació amb aquestes.

b) Promoure la divulgació d’informació sanitària orientada al pacient.

c) Col·laborar en les actuacions encaminades a l’aprenentatge de l’autocura dels pacients.

d) Coordinar l’actuació dels serveis d’atenció i informació al pacient (SAIP) dels centres sanitaris.

e) Gestionar i custodiar un registre de queixes, suggeriments i agraïments en coordinació amb els SAIP.

f) Analitzar i avaluar les queixes, suggeriments i agraïments formulades pels pacients de la Comunitat Valenciana amb la finalitat de contribuir a la millora contínua dels serveis sanitaris.

g) Analitzar les respostes a les queixes presentades per la ciutadania, per a mantindre estàndards de qualitat d’aquestes.

h) Vetlar pel compliment de la protecció dels drets dels pacients reconeguts en la legislació vigent, entre altres: la lliure elecció de professional sanitari i de centre, i la segona opinió.

i) Col·laborar amb altres institucions i organismes amb competències en matèria de drets i obligacions dels pacients.

j) Promoure entre la ciutadania la declaració de voluntats anticipades.

k) Gestionar el registre de voluntats anticipades de la Comunitat Valenciana i la seua connexió amb el Registre nacional d’instruccions prèvies.

l) Establir indicadors de compliment d’objectius i rendiment alineats amb els acords de gestió, el seguiment d’aquests i la seua avaluació, en l’àmbit de l’activitat del servei.

4. Servei de Garantia d’Accessibilitat i Gestió de Temps d’Espera, al qual s’assignen les funcions següents:

a) Desenvolupament i implantació de les oficines de control de la demora en els departaments de salut, amb capacitat de direcció, seguiment i avaluació de les llistes d’espera quirúrgiques, de consultes i procediments o tècniques diagnòstiques.

b) Coordinació, control i seguiment de les oficines de control de demora, establides en els departaments de salut en relació amb les llistes d’espera quirúrgiques, de consultes i procediments o tècniques diagnòstiques, incloent-hi atenció primària.

c) Coordinació i control dels objectius marcats en el registre de llista d’espera, la gestió d’entrades i eixides, indicadors del procés, etc. Responsable del programa d’auditoria de qualitat en la gestió de llistes d’espera en tots els centres del Sistema Sanitari Valencià.

d) Planificació i elaboració de propostes per a la millora de l’accessibilitat i reducció dels temps d’espera. Analitzar i avaluar els processos actuals i futurs, d’acord amb els indicadors que es definisquen.

e) Revisió i adaptació dels protocols d’accés i actualització de les llistes d’espera, la seua gestió i els criteris de remissió dels pacients, així com impulsar els canvis normatius necessaris per a la seua adaptació.

f) Adaptació i elaboració dels procediments de comunicació-acceptació dels pacients en relació amb les activitats de reducció de llistes d’espera, per a garantir, per mitjans accessibles, la informació al pacient respecte a la seua situació i les opcions per a resoldre el seu problema de salut.

g) Anàlisi i avaluació dels programes especials de productivitat que s’adopten per a la reducció de la demora assistencial en el Sistema Valencià de Salut (autoconcerts i extraconcert).

h) Introduir els mecanismes de control per a vetlar per la qualitat i compliment dels compromisos contractuals de la derivació de pacients a centres i serveis externs a la xarxa assistencial del Sistema Valencià de Salut.

i) Establir indicadors de compliment d’objectius i rendiment alineats amb els acords de gestió, el seguiment d’aquests i la seua avaluació, en l’àmbit de l’activitat del servei.

 

**Article 23. Subdirecció General de Sistemes d****’Informaci****ó per a la Salut**

A la Subdirecció General de Sistemes d’Informació per a la Salut, li correspon planificar, dirigir, controlar, coordinar i controlar les unitats següents:

1. Servei d’Infraestructures de Tecnologies de la Informació i la Comunicació, al qual s’assignen les funcions següents:

a) Vetlar per la gestió operativa dels equips informàtics, bases de dades, xarxes locals i sistemes de seguretat en l’àmbit de la Conselleria de Sanitat Universal i Salut Pública, per a garantir la disponibilitat i la continuïtat de la prestació del servei.

b) Definir i executar els plans de renovació tecnològica en l’àmbit de la Conselleria de Sanitat Universal i Salut Pública, els seus departaments de salut i els centres dependents d’aquesta, per a assegurar el funcionament operatiu dels equips informàtics en tots els sectors.

c) Definir i executar les polítiques d’evolució entre entorns i establir i implementar processos de gestió de l’activitat en matèria de tecnologies de la informació i la comunicació.

d) Establir mecanismes efectius per al control de la qualitat i l’acceptabilitat dels lliuraments en projectes externalitzats.

e) Ordenar, planificar, desenvolupar i gestionar les comunicacions de veu i dades, seguint les normes i orientacions generals de la Generalitat

f) Impulsar i vetlar pel funcionament correcte de les xarxes de comunicacions, tant de veu com de dades, de la xarxa sanitària valenciana, en coordinació amb l’òrgan competent de la Generalitat en matèria de comunicacions.

g) Desenvolupar, implantar i vigilar els mecanismes de seguretat necessaris per a assegurar els sistemes informàtics sanitaris.

h) Crear i mantindre al dia l’inventari de recursos informàtics, tant físics com lògics.

i) Implementar les mesures tècniques i organitzatives per a garantir la seguretat, la qualitat, la disponibilitat, la integritat i l’ús eficient dels sistemes.

j) Administrar el programari intermediari d’interrelació entre les aplicacions.

k) Coordinar l’atenció al personal usuari de les TIC sanitàries i les seues necessitats per al desenvolupament del seu treball com a personal empleat públic.

l) Definir, estandarditzar i homogeneïtzar els equipaments de maquinari i programari del lloc de treball tipus.

2. Servei de Gestió de Projectes de Tecnologies de la Informació i la Comunicació, al qual s’assignen les funcions següents:

a) Impulsar la utilització de sistemes i tecnologies de la informació per a l’assistència sanitària i la cura de la salut dels ciutadans, així com el desenvolupament i la innovació en aquesta àrea.

b) Planificar i controlar les inversions en tecnologies de la informació en l’àmbit de la Conselleria de Sanitat Universal i Salut Pública, els seus departaments de salut i els centres dependents d’aquesta, per a garantir l’adequada gestió tècnica dels projectes i facilitar l’estandardització i la interoperativitat amb els diferents àmbits públics i privats d’àmbit estatal i internacional.

c) Coordinar els projectes d’implantació de sistemes d’informació en l’àmbit de la Conselleria de Sanitat Universal i Salut Pública.

d) Coordinar la integració i comunicació entre els sistemes d’informació assistencials i no assistencials i amb els sistemes d’anàlisis de dades en l’àmbit de la conselleria amb competències en matèria de sanitat.

e) Definir i gestionar el catàleg dels sistemes d’informació corporatius, tant assistencials com no assistencials, en l’àmbit de la conselleria amb competències en matèria de sanitat.

f) Coordinar la implantació dels sistemes d’informació corporatius, tant assistencials com no assistencials, en l’àmbit de la conselleria amb competències en matèria de sanitat.

g) Planificar, construir i gestionar el portal institucional.

h) Planificar, dissenyar, construir, implantar, mantindre i qualsevol altra actuació que assegure l’ús de qualsevol sistema d’informació d’Administració electrònica.

i) Definir i implantar les millores pràctiques, la metodologia de gestió de les TIC i la gestió de projectes, i la seua implantació en les eines tecnològiques, que han de ser les més indicades, així com elaborar la documentació associada.

j) Definir i implantar canals de comunicació i col·laboració amb els serveis d’informàtica dels departaments de salut.

3. Servei de Salut Digital i Espai de Dades, al qual s’assignen les funcions següents:

a) Analitzar i dissenyar la infraestructura de dades, d’acord amb l’estratègia global de l’espai europeu de dades.

b) Desenvolupar mesures comunes d’identificació i autenticació per a facilitar la transferibilitat de les dades.

c) Garantir l’anonimització i pseudoanonimització en l’intercanvi de dades.

d) Garantir una interoperabilitat tècnica i semàntica entre les diferents infraestructures i els sistemes d’informació.

e) Garantir que les dades sanitàries i no sanitàries siguen fàcils de trobar, accessibles, interoperables i reutilitzables (FAIR).

f) Garantir la disponibilitat de la dada única, accessible i fiable, i l’equitat en les capacitats dels departaments proporcionades pels sistemes d’informació.

g) Promoure el control de la ciutadania sobre les seues pròpies dades de salut, inclòs l’accés i la transmissió de les seues dades de salut en format electrònic.

h) Promoure l’ús de productes i serveis de salut digital per part del personal professional de la salut i la ciutadania, coordinant accions a escala nacional i de la UE.

i) Establir processos escalables, eficients i automatitzats per a l’anàlisi de dades.

j) Donar suport tècnic per a promoure el desenvolupament de la intel·ligència artificial.

k) Anàlisi i monitoratge de l’estat dels processos per a la millora en la presa de decisions. I elaborar quadres de comandament i gestió de la informació dels sistemes d’intel·ligència de negoci en coordinació amb el Servei d’Anàlisi de Sistemes de la Informació Sanitària.

l) Gestionar els tractaments de les dades de salut i de les dades personals de caràcter administratiu corresponents a l’activitat administrativa d’aquesta conselleria, sense perjudici de les funcions del delegat o delegada de protecció de dades.

 

 

CAPÍTOL III  
 Sector administratiu de la Subsecretaria

 

Secció I  
 Unitats administratives dependents de la Subsecretaria

 

**Article 24. Unitats administratives dependents de la Sotssecretària******[12]****

De la Sotssecretaria depenen les següents unitats administratives:

1. Servei de Coordinació i Millora de la Gestió Contractual i Econòmica.

2. Secretaria General Administrativa, de la qual al seu torn depenen:

a) Servei de Coordinació i Suport Tècnic.

b) Servei de Responsabilitat Patrimonial.

c) Servei de Modernització i Simplificació Administrativa.

3. Subdirecció General de Recursos Econòmics, de la qual al seu torn depenen:

a) Servei de Gestió Pressupostària i de Nòmines.

b) Servei d’Eficiència i Anàlisi Econòmica.

c) Servei Econòmic i de Gestió de Concessions.

4. Subdirecció General de Contractació i Central de Compres, de la qual al seu torn depenen:

a) Servei de Contractació Centralitzada i Departamental.

b) Servei de Central de Compres Sanitàries.

5. Subdirecció General del Gabinet Tècnic, de la qual al seu torn depenen:

a) Servei d’Informes, Estadística i Activitat Parlamentària.

b) Servei de Documentació, Publicacions i Estadística Departamental.

 

**Article 25. Servei de Coordinació i Millora de la Gestió Contractual i Econòmica******[13]****

Dependent directament de la Sotssecretaria, s’adscriu el Servei de Coordinació i Millora de la Gestió Contractual i Econòmica, al qual se li assignen en l’àmbit dels Departaments de Salut de la Comunitat Valenciana, les següents funcions:

a) Supervisar i impulsar l’homogeneïtzació dels procediments en matèria de gestió contractual i econòmica, per a facilitar la correcta interpretació i aplicació de la normativa, a fi de garantir seguretat jurídica i evitar distorsions en l’aplicació d’aquesta, així com proveir dels instruments necessaris que faciliten la consecució d’aquesta finalitat.

b) Atendre qualsevol requeriment en les matèries de contractació o econòmica dels òrgans de control o fiscalització, interns o externs a aquesta conselleria.

c) Definir el Pla Anual de Qualitat en la Gestió i Millora Contínua en coordinació amb les unitats competents en matèria de gestió economicopressupostària i de contractació en la matèria de la seua competència, que inclourà accions de millora, mesures correctores, així com mecanismes de seguiment que garantisquen el compliment d’aquest pla.

d) Identificar necessitats i impulsar la implantació d’eines informàtiques que faciliten la preparació i gestió de la compra pública sanitària.

e) En coordinació amb el Servei de Contractació Centralitzada i Departamental, el Servei de Central de Compres Sanitàries i el Servei d’Eficiència i Anàlisi Econòmica, supervisar i analitzar l’activitat dels Departaments de Salut, a fi de garantir un model de treball eficaç i una despesa pública eficient.

 

**Article 26. Secretaria General Administrativa**

La Secretaria General Administrativa, de conformitat amb l’article 73 de la Llei 5/1983, de 30 de desembre, del Consell, és la unitat que dona suport a la persona titular de la Subsecretaria i, sota l’autoritat d’aquesta, li correspon planificar, dirigir, controlar, coordinar i controlar les unitats següents:

1. Servei de Coordinació i Suport Tècnic, al qual s’assignen les funcions següents:

a) Assessorar, coordinar i impulsar la tramitació dels projectes normatius dels diferents centres superiors i directius, i les propostes d’acord del Consell, així com col·laborar amb els òrgans superiors i directius en l’elaboració d’aquests. A aquest efecte, s’assumirà el manteniment del web en el contingut de «normativa en tramitació».

b) Assessorament jurídic administratiu relatiu als procediments administratius i a l’activitat competencial de la Subsecretaria, en coordinació amb els restants centres superiors i directius de la Conselleria.

c) Assessorament, coordinació, seguiment, supervisió i impuls de la tramitació dels convenis de col·laboració a subscriure per la conselleria que insten els diferents centres superiors i directius, així com remissió dels convenis subscrits al Registre de convenis.

d) Gestió, supervisió i remissió dels expedients corresponents als assumptes que s’hagen d’elevar a la Comissió de Secretaris Autonòmics i Subsecretaris i al Consell per a la seua aprovació o coneixement, preparar l’informe de la Subsecretaria i donar trasllat dels acords al centre directiu corresponent de la Conselleria.

e) Tramitar la publicació de normes i actes de la Conselleria en els diaris oficials.

f) Elaboració i seguiment, en coordinació amb els òrgans superiors i directius, del Pla normatiu i del Pla estratègic de subvencions de la Conselleria.

g) Control dels informes dels textos normatius impulsats per altres conselleries.

h) Gestió dels assumptes generals, com ara règim interior de les dependències de la seu on es trobe la persona titular de la Conselleria; servei de valisa de serveis centrals, i organització i coordinació dels serveis a prestar pel personal conductor, personal subaltern i auxiliar de serveis.

i) Gestió de l’arxiu central de la Conselleria.

j) Qualsevol altra funció que se li assigne relativa a l’activitat competencial de la Subsecretaria.

2. Servei de Responsabilitat Patrimonial, al qual s’assignen les funcions següents:

a) Tramitar i efectuar les propostes motivades de resolució d’expedients de reclamacions de responsabilitat patrimonial de l’administració en matèria de sanitària.

b) Gestionar les pòlisses d’assegurances de responsabilitat civil-patrimonial i exercitar, si és el cas, les accions legals tendents al recobrament de sinistres rebutjats.

c) Qualsevol altra funció que se li assigne en matèria de responsabilitat patrimonial de la Conselleria.

3. Servei de Modernització i Simplificació Administrativa, al qual s’assignen les funcions següents:

a) Realització i coordinació de les mesures conduents a simplificar, fer telemàtica i millorar la tramitació administrativa, sense perjudici de les competències atribuïdes a la direcció general competent en matèria de tecnologies de la informació i comunicació.

b) Realització i coordinació de les actuacions relacionades amb la transparència, participació ciutadana i responsabilitat social, sense perjudici de les competències atribuïdes, si és el cas, a la conselleria competent en matèria de transparència i atenció ciutadana.

c) Tramitació de queixes, agraïments i suggeriments administratius.

d) Actualització dels procediments Guia Prop.

e) Gestionar i coordinar el funcionament del Registre general d’entrada i eixida de documents de la Conselleria, així com la coordinació de les oficines en matèria de registre adscrites a aquest departament.

f) Atenció i informació a la ciutadania en les oficines d’assistència en matèria de registre adscrites a aquest departament.

 

**Article 27. Subdirecció General de Recursos Econòmics******[14]****

A la Subdirecció General de Recursos Econòmics li correspon planificar, dirigir, controlar, coordinar i supervisar les següents unitats:

1. Servei de Gestió Pressupostària i de Nòmines, al qual se li assigna les següents funcions:

a) Elaborar, realitzar el seguiment i gestionar el pressupost dels diferents òrgans i unitats de la Conselleria de Sanitat Universal i Salut Pública.

b) Elaboració, preparació i gestió de la nòmina del personal sanitari que presta serveis en els centres i institucions sanitàries adscrits a la Conselleria de Sanitat Universal i Salut Pública en els àmbits d’incidències, contingències fiscals i quotes socials, així com la gestió de la nòmina de la resta de personal adscrit a la Conselleria.

c) Elaborar procediments de coordinació en matèria pressupostària entre els diferents centres de gestió de la Conselleria de Sanitat Universal i Salut Pública.

d) Seguiment i control, de l’execució del pressupost d’inversions de la Conselleria de Sanitat Universal i Salut Pública.

e) Gestionar i realitzar la coordinació dels ingressos pressupostaris per taxes, preus públics, fons finalistes i altres ingressos de dret públic que es generen pels serveis, inversions o béns de les unitats dependents de la Conselleria de Sanitat Universal i Salut Pública.

f) Estudiar, valorar i aplicar els resultats dels dissenys i estratègies planificades sobre gestió dels centres i institucions sanitàries de la Conselleria de Sanitat Universal i Salut Pública.

g) Efectuar el seguiment pressupostari dels convenis i concerts.

2. Servei d’Eficiència i Anàlisi Econòmica, al qual se li assigna les següents funcions:

a) Coordinar i unificar les iniciatives d’automatització, explotació i anàlisi de dades en l’àmbit dels sistemes d’informació econòmica per a la gestió, vetlant per la seua qualitat i fent factible la seua normalització, unicitat, navegabilitat i compatibilitat.

b) Establir estàndards, catàlegs i metodologies per a la gestió de la informació econòmica i la valoració dels serveis sanitaris, garantint la seua homogeneïtat.

c) Impulsar i gestionar la implantació en tots els centres dels sistemes d’informació que permeten quantificar els rendiments i costos vinculats a l’activitat sanitària (comptabilitat analítica) així com la identificació, recopilació i facturació d’assistències potencialment facturables (compensació de l’assistència sanitària).

d) Elaboració d’informes de contingut econòmic, anàlisi de costos, estadístiques i comptes de despesa sanitària pública, estudis i investigacions en el marc del control de gestió, identificant necessitats i impulsant accions per a la millora de l’eficiència.

e) Validació i control econòmic de la facturació derivada de grans contractes de prestació de serveis sanitaris.

f) Proposar i desenvolupar indicadors econòmics i financers sobre la despesa pública sanitària que permeten avaluar l’eficiència i eficàcia dels processos de la gestió.

3. Servei Econòmic i de Gestió de Concessions, al qual se li assigna les següents funcions:

a) Executar la gestió econòmica i comptable del pressupost de despeses dels diferents òrgans i unitats de la Conselleria, tramitant els corresponents documents administratius.

b) Elaborar procediments de coordinació en matèria econòmica-entre els diferents centres de gestió de la Conselleria de Sanitat Universal i Salut Pública.

c) Supervisar i controlar els mitjans de finançament dels consorcis adscrits a la xarxa assistencial del sistema valencià de salut.

d) Coordinació amb els diferents centres gestors de la Conselleria en matèria de caixa fixa, registre de factures i cessions de crèdit.

e) Realitzar la gestió econòmica dels contractes i convenis amb centres i serveis externs a la xarxa assistencial del sistema valencià de salut, en coordinació amb la Direcció General d’Assistència Sanitària.

f) Revisió de la facturació de cadascun dels departaments de salut en règim de concessió amb la resta dels departaments de salut i preparació de les corresponents liquidacions anuals.

 

**Article 28. Subdirecció General de Contractació i Central de Compres******[15]****

A la Subdirecció General de Contractació i Central de Compres li correspon planificar, dirigir, controlar, coordinar i supervisar les següents unitats:

1. Servei de Contractació Centralitzada i Departamental, al qual se li assigna les següents funcions:

a) Estudiar, preparar, formalitzar administrativament els expedients de contractació i incidències, de serveis, subministraments i obres proposades per les diferents unitats administratives de la Conselleria de Sanitat Universal i Salut Pública.

b) Tramitar la contractació derivada dels acords marc formalitzats per la Central de Compres de la Generalitat i la direcció general amb competències en matèria de compra centralitzada del Ministeri d’Hisenda.

c) Elaborar propostes de resolució de les incidències que es deriven dels contractes formalitzats i qualsevol altra funció relativa a la contractació.

d) Tramitar els expedients de contractació, a través de la Central de Compres en l’àmbit de la sanitat pública valenciana, relatius als serveis declarats d’adquisició centralitzada.

e) Elaborar informes en matèria de contractació demandats per altres entitats de la Generalitat, Ministeri i altres Administracions Públiques, en coordinació amb el Servei de Coordinació i Millora de la Gestió Contractual i Econòmica.

f) Executar mesures correctores i de millora contínua de la contractació sanitària, en coordinació amb el Servei de Coordinació i Millora de la Gestió Contractual i Econòmica.

2. Servei de la Central de Compres Sanitàries, al qual se li assigna les següents funcions:

a) Donar suport a la Central de Compres en l’àmbit de la sanitat pública valenciana.

b) Dictar les instruccions oportunes sobre normalització i homologació de productes sanitaris i no sanitaris.

c) Establir els criteris d’emmagatzematge de productes amb les institucions sanitàries.

d) Coordinació en l’àmbit de la gestió logística dels centres de despesa dependents de la Conselleria de Sanitat Universal i Salut Pública.

e) Tramitar els expedients de contractació, a través de la Central de Compres en l’àmbit de la sanitat pública valenciana, relatius al subministrament de productes sanitaris, no sanitaris, vacunes i medicaments mitjançant tècniques de racionalització de la contractació.

f) Informar els departaments de salut dependents de la conselleria sobre els productes sanitaris, no sanitaris, medicaments i vacunes declarats d’adquisició centralitzada.

g) Tramitar la contractació derivada dels acords marc o sistemes dinàmics d’adquisició formalitzats per l’Institut Nacional de Gestió Sanitària.

h) Elaborar informes en matèria de contractació demandats per altres entitats de la Generalitat, Ministeri i altres Administracions Públiques, en coordinació amb el Servei de Coordinació i Millora de la Gestió Contractual i Econòmica.

i) Executar mesures correctores i de millora contínua de la contractació sanitària, en coordinació amb el Servei de Coordinació i Millora de la Gestió Contractual i Econòmica.

 

**Article 29. Subdirecció General del Gabinet Tècnic**

La Subdirecció General del Gabinet Tècnic, dependent funcionalment de la persona titular de la Conselleria, i orgànicament, de la Subsecretaria, li correspon planificar, dirigir, controlar, coordinar i supervisar les unitats següents:

1. Servei d’Informes i Activitat Parlamentària, al qual s’assignen les funcions següents:

a) Assessorar, de conformitat amb criteris de competència tècnica i des d’una perspectiva pluridisciplinària, la persona titular del departament.

b) Elaborar, gestionar i analitzar qualsevol tipus d’informació i documentació sobre les matèries pròpies de la Conselleria.

c) Proposar, preparar i elaborar els informes, estudis tècnics i memòries necessàries relatives a les funcions atribuïdes a aquest servei.

d) Proposar, tramitar i fer el seguiment de les actuacions de la Conselleria relacionades amb l’activitat parlamentària.

2. Servei de Documentació, Publicacions i Estadística Departamental, al qual s’assignen les funcions següents:

a) Gestionar les bases de dades documentals d’interés per a la Conselleria.

b) Col·laborar en el tractament, l’organització i la recuperació de la documentació rellevant per al desenvolupament de les funcions d’assessorament corresponents a la Subdirecció General.

c) Proposar i elaborar publicacions i estadístiques en matèria de la Conselleria, respecte de les funcions atribuïdes a aquest servei.

3. De manera transversal i coordinant-se amb la Direcció General de l’Institut Valencià de les Dones, la Subdirecció General del Gabinet Tècnic exercirà, en l’àmbit de Conselleria de Sanitat Universal i Salut Pública, com a Unitat d’Igualtat del departament, les funcions següents:

a) Vetlar per l’aplicació efectiva del principi d’igualtat entre dones i homes.

b) Dur a terme el seguiment, l’avaluació del desenvolupament i el grau de compliment de la normativa vigent en matèria d’igualtat entre dones i homes.

c) Assessorar en l’elaboració d’informes sobre impacte per raó de gènere.

d) Supervisar i proposar mesures per a la incorporació de la perspectiva de gènere en els contractes, les subvencions, els convenis, els acords, la gestió de recursos humans i qualsevol altra actuació que es duga a terme en l’àmbit de les competències d’aquesta unitat, així com analitzar l’impacte dels resultats que han tingut aquestes actuacions quant al gènere.

e) Fomentar i assegurar la utilització d’un llenguatge no sexista i no discriminatori en els documents i els informes que s’elaboren.

f) Assistir tècnicament en l’elaboració de la publicitat institucional que es promoga des d’aquest departament, de manera que aquesta transmeta valors positius i igualitaris i evite, en tot cas, estereotips de gènere.

g) Supervisar i proposar mesures per a la incorporació de la perspectiva de gènere en l’elaboració dels pressupostos.

f) Recaptar la informació estadística generada per l’activitat del departament i assessorar en relació amb l’elaboració d’aquesta, així com fer l’anàlisi, el seguiment i el control, des de la dimensió de gènere, de les estadístiques oficials relacionades amb l’àmbit competencial d’aquest.

i) Promoure l’elaboració d’estudis d’investigació i informes tècnics de diagnòstic de la situació de les dones, en relació amb les àrees d’activitat del departament, amb la finalitat de detectar i corregir possibles situacions de desigualtat entre dones i homes.

j) Assessorar en l’elaboració de plans d’igualtat, col·laborar en l’avaluació d’aquests i proposar l’adopció de mesures correctores.

k) Impulsar la formació i la sensibilització del personal del departament en relació amb l’abast i el significat del principi d’igualtat d’oportunitats entre dones i homes, mitjançant la formulació de propostes d’accions formatives a la Direcció General de l’Institut Valencià de les Dones i per la Igualtat de Gènere.

l) Impulsar i proposar mesures específiques adreçades a corregir situacions de desigualtat social que afecten, especialment, dones en exclusió social, víctimes de violència o que pateixen discriminació múltiple.

m) Promoure i impulsar el desenvolupament de mesures de corresponsabilitat i conciliació de la vida personal, laboral i familiar que s’adopten des de la conselleria amb competències en funció pública.

n) Qualsevol altra que se li puga encomanar en l’àmbit de les seues competències.

4. Així mateix, i de manera transversal, en coordinació amb els diferents centres superiors i directius de la Conselleria, assumirà la planificació, desenvolupament i gestió dels acords de gestió.

 

 

Secció II  
 Unitats administratives de la Direcció General   
 de Recursos Humans

 

**Article 30. Unitats administratives de la Direcció General de Recursos Humans**

La Direcció General de Recursos Humans s’estructura en les unitats administratives següents:

1. Subdirecció General d’Administració de Personal i Salut Laboral, de la qual depenen, al seu torn:

a) Servei de Gestió de Personal.

b) Servei de Règim Jurídic de Personal.

c) Servei de Prevenció de Riscos Laborals.

d) Servei de Règim Jurídic de Personal Laboral.

2. Subdirecció General de Recursos Humans, de la qual depenen, al seu torn:

a) Servei de Planificació, Selecció i Provisió de Personal.

b) Servei d’Ordenació Professional, Plantilles i Registre.

c) Servei de Negociació Col·lectiva, Retribucions i Condicions de Treball.

3. Subdirecció General de l’Escola Valenciana d’Estudis de la Salut, de la qual depenen, al seu torn:

a) Servei de Gestió Administrativa.

b) Servei de Docència.

 

**Article 31. Subdirecció General d****’Administraci****ó de Personal i Salut Laboral**

A la Subdirecció General d’Administració de Personal i Salut Laboral, li correspon planificar, dirigir, controlar, coordinar i supervisar les unitats següents:

1. Servei de Gestió de Personal, al qual s’assignen les funcions següents:

a) Gestionar el personal inscrit en el Registre de personal de l’Administració de la Generalitat; tot això, sense perjudici de les competències que corresponen a la direcció general en matèria de funció pública.

b) Instar, tramitar i proposar les propostes de resolució corresponents dels expedients disciplinaris del personal de gestió sanitària.

c) Tramitar i proposar la resolució de tots els assumptes del personal de gestió sanitària adscrit als serveis centrals i territorials les funcions dels quals no siguen atribuïdes a altres serveis.

d) Custodiar els expedients personals del personal de serveis centrals de la Conselleria.

e) Exercir el control horari del personal de serveis centrals de la Conselleria.

f) Gestionar el Pla de pensions del personal de gestió sanitària en col·laboració amb l’Oficina del Partícip.

g) Elaborar i proposar l’enquadrament del personal funcionari de gestió sanitària en els cossos, agrupacions professionals funcionarials i escales, de conformitat amb la normativa de la funció pública.

2. Servei de Règim Jurídic de Personal, al qual s’assignen les funcions següents:

a) Emetre tots els informes que li siguen requerits en matèria de règim jurídic de personal de gestió sanitària.

b) Tramitar les sol·licituds indemnitzatòries del personal d’institucions sanitàries en matèries de la seua competència, i elaborar les propostes de resolució de tots els recursos en matèria de personal de gestió sanitària que s’interposen contra actes i resolucions dictats per òrgans de la Conselleria, llevat que hagen sigut objecte de delegació en un altre òrgan.

c) Tramitar els expedients d’incompatibilitats del personal de gestió sanitària, així com la gestió de les situacions administratives del personal esmentat: serveis especials, serveis sota un altre règim jurídic, excedències, així com unes altres de caràcter anàleg, llevat que hagen sigut objecte de delegació en un altre òrgan.

d) Gestionar les places vinculades a què es refereix la normativa sanitària, de caràcter bàsic, en relació amb els convenis i acords subscrits amb les universitats.

e) Mantindre el registre del personal emèrit del Sistema Valencià de Salut, així com gestionar els tràmits per al seu reconeixement.

f) Assessorar i informar, en matèria de règim jurídic, respecte de les normes i instruccions relatives a tots els aspectes relacionats amb el personal de gestió sanitària.

g) Tramitar les sol·licituds de prolongació en el servei actiu del personal estatutari, així com les de la resta de personal funcionari de gestió sanitària quan la competència no es trobe delegada en altres òrgans de la Conselleria.

3. Servei de Prevenció de Riscos Laborals, al qual s’assignen les funcions encomanades i previstes en la Llei de prevenció de riscos laborals i en la seua normativa de desplegament, referides al personal que presta serveis en institucions sanitàries de la conselleria amb competències en matèria de sanitat i, en general, al personal que tinga atribuïda la condició de personal de gestió sanitària, de conformitat amb la legislació vigent de la Generalitat que atribueix aquesta condició. El desenvolupament d’aquestes funcions en allò que correspon a la seu de la Conselleria, el durà a terme en coordinació amb el Servei de Prevenció de Riscos Laborals del personal propi de la Generalitat.

4. Servei de Règim Jurídic de Personal Laboral, amb assignació de les funcions següents:

a) Estudiar i donar suport jurídic als processos d’integració en el règim estatutari del personal dependent dels consorcis sanitaris del Sistema Valencià de Salut.

b) Assessorar i informar en els processos de reversió a la gestió directa del servei públic sanitari dels serveis prestats per mitjans aliens fins aleshores.

En relació amb el personal laboral assumit a conseqüència dels processos de reversió esmentats, tindrà les competències següents:

- Assessorar i informar sobre les normes i instruccions relatives al règim de prestació de serveis d’aquest personal laboral.

- Elaborar i proposar criteris de coordinació entre els diferents departaments de salut o centres no departamentals, per a l’aplicació adequada de la normativa esmentada abans.

c) Tramitar i gestionar els conflictes jurídics que es plantegen en matèria de gestió del personal laboral.

d) Coordinar la gestió d’informes i expedients que se susciten en relació amb les competències atribuïdes a aquest servei.

e) Col·laborar amb el servei d’anàlisi de sistemes d’informació en la coordinació i unificació d’iniciatives d’administració i explotació i anàlisi de dades.

 

**Article 32. Subdirecció General de Recursos Humans**

A la Subdirecció General de Recursos Humans, li correspon planificar, dirigir, controlar, coordinar i supervisar les unitats següents:

1. Servei de Planificació, Selecció i Provisió de Personal, al qual s’assignen les funcions següents en relació amb el personal de gestió sanitària:

a) Estudi, anàlisi i planificació de les necessitats de recursos humans, en coordinació amb el Servei d’Ordenació Professional, Plantilles i Registre, en el marc del que es disposa en el corresponent pla d’ordenació de recursos humans elaborat per la Conselleria.

b) Dur a terme l’estudi i la gestió de les ofertes d’ocupació pública.

c) Dur a terme l’estudi i la gestió de les diferents convocatòries per a la provisió de llocs de treball.

d) Elaborar les propostes de relacions de places a incloure en les convocatòries de selecció i provisió per a la cobertura oportuna d’aquestes.

e) Tramitar i proposar la resolució dels recursos interposats en matèria de selecció i provisió contra els actes dictats pels tribunals i comissions d’avaluació, així com les sol·licituds indemnitzatòries del personal en matèria de la seua competència.

f) Efectuar la provisió de llocs de personal directiu, així com de direccions del personal de gestió sanitària.

g) Coordinar i efectuar el seguiment dels sistemes implantats per a la selecció de personal amb vinculació de caràcter temporal d’institucions sanitàries, així com la proposta de resolució dels recursos i reclamacions que es plantegen en aquesta matèria.

h) Gestionar la provisió de llocs mitjançant les comissions de serveis corresponents, així com les adscripcions en ocasió de reingrés o reincorporació al servei actiu del personal de gestió sanitària.

2. Servei d’Ordenació Professional, Plantilles i Registre, al qual s’assignen les funcions següents:

a) Estudi, anàlisi i planificació de les necessitats de recursos humans, en coordinació amb el Servei de Planificació, Selecció i Provisió de Personal, en el marc del que es disposa en el corresponent pla d’ordenació de recursos humans elaborat per la Conselleria.

b) Elaborar les propostes de resolució d’expedients de modificació de plantilles, així com les plantilles preceptives i, si és el cas, les relacions de llocs de treball.

c) Gestionar el registre de personal de gestió sanitària, efectuant el control dels actes o resolucions que afecten la vida administrativa d’aquest personal.

d) Elaborar les propostes de redistribució d’efectius amb motiu de reforma de plantilla, així com la reassignació d’efectius com a conseqüència del Pla d’ordenació de recursos humans.

e) Gestionar la integració del personal transferit al Sistema Valencià de Salut.

f) Identificació, estudi i planificació de la disponibilitat i necessitats de recursos humans especialitzats en ciències de la salut i la seua repercussió sobre el Sistema Valencià de Salut.

g) Estudi i proposta, si és el cas, de programes de formació dels recursos humans, i definició dels criteris bàsics d’avaluació de les competències dels professionals sanitaris en ciències de la salut.

h) Elaboració de l’oferta anual de les places de formació especialitzada de la Comunitat Valenciana, i avaluació de la qualitat de la docència especialitzada.

i) Manteniment del registre de professionals sanitaris de la Comunitat Valenciana.

j) Tramitar els expedients d’autorització de cobertura dels llocs vacants de personal d’institucions sanitàries.

k) Crear, modificar i amortitzar els llocs necessaris per a atendre la cobertura de les necessitats conjunturals de nomenaments de personal de caràcter eventual, quan concórreguen les causes regulades en la normativa d’aplicació al personal d’institucions sanitàries, amb coordinació de la direcció general competent.

3. Servei de Negociació Col·lectiva, Retribucions i Condicions de Treball, al qual s’assignen les funcions següents:

a) Executar la política de negociació col·lectiva amb les organitzacions sindicals o òrgans de representació del personal de gestió sanitària.

b) Assessorar els òrgans que efectuen la negociació col·lectiva en la mesa sectorial de Sanitat, així com donar suport administratiu a aquesta.

c) Estudiar, analitzar, proposar i establir criteris sobre el règim retributiu del personal de gestió sanitària, especialment quant a les reclamacions formulades en aquestes matèries.

d) Establir la normativa relativa a carrera i desenvolupament professional del personal de gestió sanitària, així com proposar la resolució del reconeixement o progressió de grau del personal adscrit als serveis centrals i territorials.

e) Estudi i implantació de sistemes que incentiven la retribució variable del personal de gestió sanitària.

f) Estudiar i elaborar instruccions relatives a jornada, horari, permisos, vacances i llicències per a l’aplicació d’aquests en els centres respectius.

g) Estudi i proposta de les categories professionals del Sistema Valencià de Salut, així com creació, modificació i supressió.

 

**Article 33. Subdirecció General de l****’Escola Valenciana d****’Estudis de la Salut**

A la Subdirecció General de l’Escola Valenciana d’Estudis de la Salut (EVES), li correspon planificar, dirigir, controlar, coordinar i supervisar les unitats següents:

1. Servei de Gestió Administrativa, al qual s’assignen les funcions següents:

a) Gestionar i controlar els assumptes generals de l’EVES.

b) Dur a terme la gestió administrativa, econòmica i pressupostària, i tramitar les contractacions necessàries.

c) Preparar estudis i informes tècnics sobre matèries pròpies de l’EVES i de viabilitat dels programes d’actuació en matèria de formació.

d) Preparar i elaborar els acords i convenis de col·laboració amb universitats, col·legis professionals o qualsevol altre organisme relacionat exclusivament amb la formació del personal del Sistema Valencià de Salut.

e) Impulsar i coordinar la biblioteca i plataforma de revistes electròniques.

f) Gestionar la convocatòria d’ajudes a projectes d’investigació en matèries de la seua competència.

g) Homologar les activitats formatives en matèria sanitària obtingudes en altres comunitats autònomes.

h) Gestionar el reconeixement de les qualificacions professionals de la branca sanitària obtingudes en altres estats membres de la Unió Europea, així com l’acreditació dels títols formatius de la branca sanitària expedits a la Comunitat Valenciana per a l’exercici de la professió en un altre estat membre de la Unió Europea.

i) Coordinar els recursos assistencials per a la formació pràctica i clínica dels que estudien ciències de la salut en el Sistema Valencià de Salut.

2. Servei de Docència, que exercirà les funcions següents en relació amb els professionals que treballen en l’àmbit de la salut:

a) Coordinar i establir els criteris necessaris per a la detecció de les necessitats formatives, efectuada per part de les direccions generals, departaments de salut i centres no departamentals gestionats per la Conselleria de Sanitat Universal i Salut Pública.

b) Dissenyar, planificar i executar la formació permanent dels i de les professionals del Sistema Valencià de Salut.

c) Garantir la qualitat dels plans de formació de la Conselleria de Sanitat Universal i Salut Pública.

d) Assessorar i coordinar els grups d’investigació en salut que ho requerisquen.

e) Promoure l’organització de conferències, congressos i fòrums de debat sobre temes rellevants en l’àmbit sanitari i qualsevol altra activitat d’interés per a la Conselleria de Sanitat Universal i Salut Pública.

f) Coordinar les relacions amb organismes nacionals i internacionals en matèria de formació.

g) Col·laborar en activitats formatives proposades per associacions i entitats que desenvolupen programes sanitaris, socials i comunitaris, per a contribuir a l’acció solidària.

h) Supervisar l’activitat de les unitats docents adscrites a l’EVES.

 

 

TÍTOL III  
 Serveis territorials de la Conselleria   
 de Sanitat Universal i Salut Pública

 

**Article 34. Direccions territorials**

1. Com a expressió del principi de desconcentració administrativa, en cada una de les capitals de les províncies d’Alacant, Castelló i València hi ha una direcció territorial, amb rang de subdirecció general, que actua sota la dependència orgànica de la Subsecretaria i que té competència en el territori de la província respectiva.

2. Funcionalment, les direccions territorials depenen de la Secretaria Autonòmica de Salut Pública i del Sistema Sanitari Públic, de la Secretaria Autonòmica d’Eficiència i Tecnologia Sanitària, de la Subsecretaria i dels diferents centres directius de la Conselleria, segons la matèria.

 

**Article 35. Competències de les persones titulars de les direccions territorials i de la secretaria territorial**

1. Al capdavant de cada direcció territorial està la persona titular de la direcció territorial, amb el caràcter de representant permanent de la Conselleria en el seu territori respectiu.

2. A la persona titular de la direcció territorial, li correspon la direcció de tots els serveis, programes i activitats que desenvolupen els òrgans, unitats i centres dependents o integrats en la direcció territorial. La persona titular és l’òrgan de relació ordinària i regular entre les unitats, centres i dependències territorials i els serveis centrals del departament.

3. Així mateix, en cada direcció territorial hi haurà una secretaria territorial, amb rang de servei, que prestarà assistència tècnica a la persona titular de la direcció territorial i que exercirà les funcions de coordinar i impulsar la gestió de la direcció territorial, així com substituir, si és el cas, la persona titular de la direcció territorial i exercir les funcions que aquesta li delegue.

4. Sota la direcció i coordinació de la persona titular de la direcció territorial i, si és el cas, de la persona titular de la secretaria territorial, la resta d’unitats relatives a l’atenció sanitària, farmàcia, salut pública i inspecció, dependran funcionalment de la persona titular de la Secretaria Autonòmica de Salut Pública i del Sistema Sanitari Públic, de la persona titular de la Secretaria Autonòmica d’Eficiència i Tecnologia Sanitària, de la persona titular de la Subsecretaria i de la persona titular de la direcció general corresponent, sense perjudici de la dependència orgànica de la persona titular de la Subsecretaria.

 

**Article 36. Funcions de les persones titulars de les direccions territorials**

1. Correspon a la persona titular de la direcció territorial vetlar pel desenvolupament adequat i l’execució de les funcions pròpies de la Conselleria en el seu àmbit territorial.

2. La persona titular de la direcció territorial exerceix les funcions que li atribueixen les disposicions vigents, així com les que li deleguen expressament els centres directius competents.

 

 

DISPOSICIÓ TRANSITÒRIA

 

**Única. Unitats administratives**

Les unitats i llocs de treball d’àmbit administratiu subsistiran i continuaran donant el suport administratiu en relació amb els assumptes i expedients que els corresponga per raó de la matèria, sense perjudici de la competència per a resoldre dels òrgans que la tenen atribuïda, i la seua retribució s’efectuarà amb càrrec als mateixos crèdits pressupostaris. Tot això, fins que es duguen a terme les modificacions o actuacions que siguen procedents en aquests llocs, en el marc de la normativa vigent en matèria de funció pública perquè s’adeqüen a la nova estructura orgànica, i sense perjudici que, posteriorment, siguen aprovades les relacions de llocs de treball adaptades a aquesta. Així mateix, des del moment de l’entrada en vigor d’aquesta ordre, es podran produir els canvis d’adscripció d’unitats administratives que siguen procedents, de conformitat amb la reorganització efectuada.

 

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions de rang igual o inferior que s’oposen a aquesta ordre.

 

 

DISPOSICIONS FINALS

 

**Primera. Habilitació normativa**

Es faculta la persona titular de la Conselleria de Sanitat Universal i Salut Pública per a dictar totes les disposicions que requerisca el desplegament i execució d’aquesta ordre, en compliment del que es disposa en l’article 65 de la Llei 5/1983, de 30 de desembre, del Consell.

 

**Segona. Entrada en vigor**

Aquesta ordre entrarà en vigor l’endemà de ser publicada en el *Diari Oficial de la Generalitat Valenciana*.

 

 

València, 22 d’abril de 2022

 

La consellera de Sanitat Universal i Salut Pública.

ANA BARCELÓ CHICO 

 

 

 

 

---

****[1]****Inclou la [**correcció d’errades**](https://dogv.gva.es/va/eli/es-vc/o/2022/04/22/3/corrigendum/93184562/) publicada en el DOGV núm. 9342 de 18.05.2022. Ref. Base de Dades 004151/2022.

****[2]****L’article 4.1.c. es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/), per la qual es modifica l'Ordre 3/2022, de 22 d'abril, de la Conselleria de Sanitat Universal i Salut Pública, per la qual es desenvolupa el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública (DOGV núm. 9589 de 05.05.2023).

****[3]****L’article 5.3 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[4]****L’article 10 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[5]****L’article 12 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[6]****L’article 15 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[7]****L’article 16.b es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[8]****L’article 17.1.b es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[9]****El primer incís de l’article 17.2 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[10]****La lletra *h* de l’article 20.1 s’afegeix per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[11]****L’article 20.4.c es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[12]****L’article 24 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[13]****L’article 25 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[14]****L’article 27 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).

****[15]****L’article 28 es modifica per l’article únic de l’[**Ordre 1/2023, de 27 d'abril, de la Conselleria de Sanitat Universal i Salut Pública**](https://dogv.gva.es/va/eli/es-vc/o/2023/04/27/1/).


Còpia Permalink ELI